text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Syýasat we Sosial
Wednesday, 11 April 2018 11:49
Beýik Britaniýa ,Pars Aýlakda müdimi bazasyny açdy.
Monday, 09 April 2018 18:37
mertebesi belent ýolbaşçysy ýurduň jogapkärlerinden yslam ynkylabynyň maksatlary dogrusynda gaýym durmaklaeyny islediler
Saturday, 07 April 2018 17:56
S. Berdimuhamedow GDA ýurtlarynyň mejlisine gatnaşdy.
Thursday, 05 April 2018 13:38
mertebesi belent ýolbaşçy: söweş we çydamlylyk Palestinanyň ýekeje çykalgasydyr
Wednesday, 04 April 2018 15:02
Türkmenistanda IMO messenjeri petiklendi we ýene gaýtadan işläp başlady.
Tuesday, 27 March 2018 19:47
Türkmenistanyň parlament saýlawlary hakda
Thursday, 22 March 2018 18:00
mertebesi belent ýolbaşçy: Eýran Amerikanyň sebitdäki planlaryny suwa dökendir
Wednesday, 21 March 2018 11:32
NATO guramasy,Orsýeti aýyplady
Tuesday, 20 March 2018 20:46
yslam ynkylabynyň mertebesi belent ýolbaşçysynyň nowruz mynasybetli beren sargydy
Sunday, 18 March 2018 09:28
Türkmenistanda ilatyň zähmete ukyply böleginiň diňe 6%-i hususy pudakda işleýär
Saturday, 17 March 2018 12:36
Birleşen Ştatlaryň döwlet sekretary Reks Tillerson, orunyndan boşadyldy.
Thursday, 15 March 2018 17:53
mertebesi belent ýolbaşçy: iman we takwalyk Eýran milletiniň Amerika we sionizmiň garşysyndaky çydamlylygynyň syrydyr
Wednesday, 14 March 2018 14:29
Türkmenistanyň prezidenti Kuweýte we BAE saparyny başlady.
Wednesday, 14 March 2018 14:26
Türkmenistanyň prezidentiniň Kuweýte we BAE saparyny başlady.
Monday, 12 March 2018 17:43
”Walýuta kursuny deňlemeli we adam kapitalyny toplamaly” – HWF-nyň Türkmenistana saparynyň netijeleri
Saturday, 10 March 2018 19:15
mertebesi belent ýolbaşçy: 8 ýyllyk uruş yslam ynkylabyny ýok etmek niýeti bilen Eýran milletine tňökelendir
Friday, 09 March 2018 19:54
Ekspert: Türkmen häkimiýetleri interneti yzarlamak üçin içalyçylyk programmalaryny satyn alýar
Friday, 09 March 2018 19:43
GDA synçylary türkmen saýlaw kampaniýasyna gözegçilik etmäge başlady
Thursday, 08 March 2018 20:15
mertebesi belent ýolbaşçysy: EÝranyň sebitdäki huzury Amerika bilen Ýewropa ýetýän ýeri ýokdyr
Tuesday, 06 March 2018 20:47


c: text/html

text:
11 Haziran 2015 Perşembe
Hormatly Alymlar, Ylmy Jemgyýetçiligiň Wekilleri!
Hormatly alymlar, ylmy jemgyýetçiligiň wekilleri!
Halkara ylmy maslahatyna gatnaşýan gadyrly myhmanlar!
Sizi ajaýyp baýram — Ylymlar güni, şeýle hem «Berkarar döwletimiziň bagtyýarlyk döwründe ylym, tehnika we innowasion tehnologiýalar» atly halkara ylmy maslahatynyň açylmagy bilen tüýs ýürekden gutlaýaryn! Adamzat jemgyýetiniň ösüşi we özgerişi ylym bilen aýrylmaz baglydyr. Şoňa görä-de, Ylymlar gününiň bitaraplygyň, parahatçylygyň hem-de dostlugyň röwşen ýoly bilen ynamly öňe barýan ata Watanymyzyň ylym ulgamynda gazanýan üstünliklerini alamatlandyrýan baýramçylyk dabaralary agzybir jemgyýetimiziň bitewüligini has-da pugtalandyrmaga ýardam berýär.
Ylym häzirki zamanyň ösüşini esasy kesgitleýjileriň biridir. Dünýäniň ösen döwletlerinde bolşy ýaly, Garaşsyz, hemişelik Bitarap Türkmenistanda hem ylym jemgyýetimiziň we döwletimiziň kuwwatyny ýokarlandyrmagyň esasy güýji bolup durýar. Häzirki döwürde ähli durmuş-ykdysady ösüşlerimiz we ýurdumyzyň dünýä bileleşigindäki ornuny pugtalandyrmakda gazanylýan üstünlikler ylym ulgamy bilen baglanyşyklydyr.
Berkarar Watanymyzda ylym ulgamyny dünýä ölçeglerine laýyklykda hemmetaraplaýyn ösdürmäge we kämilleşdirmäge, ylmyň gazananlaryny, öňdebaryjy tehnologiýalary önümçilige ornaşdyrmaga, jemgyýetimiziň aň-bilim mümkinçiliklerini giňeltmäge aýratyn ähmiýet berilýär.
Döwletimiziň ykdysady kuwwatyny berkitmek we mähriban halkymyzyň ýaşaýyş-durmuş derejesini ýokarlandyrmak bilen bagly wezipeleri amala aşyranymyzda, ösüşiň innowasion ýoluny üpjün edýän täze senagat pudaklaryny döredenimizde, dünýä ähmiýetli iri taslamalary, milli maksatnamalary durmuşa geçirenimizde biz in öňdebaryjy innowasion-tehnologik tejribelere hem-de düýpli ylmy esaslara daýanýarys.
Eziz Diýarymyzda adam döwletiň in gymmatly baýlygy hasap edilýär. Şu ynsanperwer taglymatdan ugur alýan ylmy-tehniki syýasatymyzyň baş maksady, ilkinji nobatda, halkymyzyň ýaşaýyş-durmuş derejesini yzygiderli ýokarlandyrmakdan, ylym ulgamynyň öňdebaryjy wekilleri bolan hünärmenleriň, inženerleriň, tehnologlaryň we alymlaryň täze neslini kemala getirmekden, şeýle hem ylmyň, tehnikanyň we önümçiligiň bitewi ulgam hökmünde kuwwatyny ýokarlandyrmakdan ybaratdyr. Bu ugurda Türkmenistanyň Ylymlar akademiýasynda, onuň garamagyndaky institutlarda, pudaklaýyn ylmy-barlag edaralarynda, ýokary okuw mekdeplerinde köpugurly, düýpli we täzeçe işleri ýola goýmak hem-de şol işleriň netijelerini milli ykdysadyýetimiziň ösüş depginlerini ýokarlandyrmaga gönükdirmek üçin döwlet tarapyndan yzygiderli goldaw berilýär.
Gadyrly myhmanlar!
Tebigy baýlyklarymyzy, mineral we uglewodorod serişdelerini, «Altyn asyr» Türkmen kölüni ulanmagyň kämil tehnologiýalarynyň döredilmegi, ýerli çig maldan ýokary hilli derman önümçiliginiň ýola goýulmagy, miwe, ir-iýmiş, gök we bakja ekinleriniň ösdürilip ýetişdirilmegi, mallaryň we guşlaryň tohumçylygy ýurdumyzy senagat-innowasiýa taýdan ösdürmek boýunça alnyp barylýan giň gerimli işleriň depgininiň has-da güýçlendirilmegine, şeýle hem dünýäniň ykdysady giňişligine üstünlikli goşulyşmagyna uly itergi berýär.
Gadymy, orta asyrlar, täze we in täze taryha, arheologiki we taryhy ýadygärliklere, medeni-ruhy gymmatlyklara, däp-dessurlara, sungata bagyşlanan bilelikdäki ylmy-barlaglar, sebitleýin hem-de halkara derejesindäki maslahatlardyr sergiler döwletimiziň ylmy-medeni kuwwatyny berkitmek bilen birlikde, dünýä bileleşiginiň ylmy-medeni, ynsanperwer gatnaşyklarynyň ösüşine hem oňyn täsirini ýetirýär.
Ylym ulgamyndaky ýokary depginli ösüşler Garaşsyz, hemişelik Bitarap döwletimizde ylmy-tehniki syýasata örän jogapkärçilikli hem-de oýlanyşykly çemeleşilýändigine şaýatlyk edýär. Geljekde hem dünýäde sazlaşykly ösýän ýurtlaryň \m hökmünde Türkmenistanda ylym jemgyýeti düýpli täzelemegiň esasyny düzer, halkymyzyň we tutuş adamzadyň bähbitlerine hyzmat eder!
Häzirki döwürde biz ylmyň we bilimiň mümkinçiliklerini parahatçylygyň we dostlugyň bähbitlerine gönükdirmek bilen, bu asylly däpleri mynasyp dowam edýäris. Birleşen Milletler Guramasy hem-de beýleki iri halkara guramalary, daşary ýurtlaryň ylmy merkezleri bilen ylym, tehnika we innowasion tehnologiýalar boýunça hyzmatdaşlygy pugtalandyrýarys, ata Watanymyzyň halkara ylym giňişligindäki abraýyny has-da ýokarlandyrmaga çalyşýarys.
Bitaraplyk we parahatçylyk ýylynda Türkmenistanyň milli aragatnaşyk hemrasynyň älem giňişligine çykarylmagy jemgyýetimiziň ylmy-döredijilik kuwwatyny täze derejelere göterýär. Bu durnukly tehnologiki ösüş milli we halkara ylmy-innowasion taslamalary, älem bilen bagly barlaglary alyp barmak hem-de şol barlaglaryň netijelerini durmuşa geçirmek boýunça täze gözýetimleri açýar.
Hormatly alymlar, ylmy jemgyýetçiligiň wekilleri!
Halkara ylmy maslahatyna gatnaşýan gadyrly myhmanlar!
Sizi Ylymlar güni, şeýle hem bu ajaýyp baýramyň şanyna geçirilýän «Berkarar döwletimiziň bagtyýarlyk döwründe ylym, tehnika we innowasion tehnologiýalar» atly halkara ylmy maslahatynyň öz işine başlamagy bilen ýene-de bir gezek tüýs ýürekden gutlaýaryn!
Siziň ähliňize berk jan saglyk, abadan we bagtyýar durmuş, ylmy hem-de döredijilik işleriňizde uly üstünlikleri we täze açyşlary arzuw edýärin!
Türkmenistanyň Prezidenti
Gurbanguly Berdimuhamedow.
Kaydol: Kayıt Yorumları (Atom)

robotstxt: allowed

filter: keep


text:
2 Mart 2017 Perşembe
Aziada-2017-niň Aragatnaşyk Hyzmaty Teleýaýlymlarda Görkezmegiň we Internet-Aragatnaşygynyň Ýokary Hilini Üpjün Eder
Ýapyk binalarda we söweş sungaty boýunça V Aziýa oýunlaryny bütin dünýäde synlarlar we eşiderler. Türkmenistan şu ýylyň güýzünde boljak uly möçberli sport baýramçylygyny geçirmäge ýokary derejede taýýarlyk görýär. Aragatnaşygyň hem-de ýaýlymlarda alyp görkezmegiň ýokary hilini üpjün etjek maglumat-telearagatnaşyk ulgamlaryny giňeltmek boýunça hem örän uly işler alnyp barylýar.
Türkmen telewideniýesi tarapyndan «TürkmenÄlem 52ºE» milli hemranyň kömegi bilen sport ýaryşlarynyň göni alnyp görkezilişi guralar. Ykjam aragatnaşygynyň durnukly işlemegi üçin Olimpiýa şäherjiginiň çäklerinde hem-de paýtagtymyzyň beýleki ýerlerinde goşmaça 2G (GSM), 3G (UMTS) ölçeglerindäki binýatlyk beketleriň 90-sy gurnalar.
4G (LTE) ulgamyny giňeltmek boýunça işler depginli alnyp barylýar. Diňe Olimpiýa şäherjiginde şu ölçegdäki binýatlyk beketleriň 40-sy gurnalyp, Aziada-2017-niň myhmanlaryna aragatnaşygyň iň döwrebap hyzmatlaryny, şol sanda ýokary tizlikli internet we ykjam telewideniýäniň hyzmatlaryny hödürlär.
Milli “Altyn Asyr” ýapyk görnüşli paýdarlar jemgyýetiniň operatory tarapyndan bu sport forumyna gatnaşyjy ähli ýurtlaryň ykjam görnüşli operatorlary bilen rouming hyzmatlaryny hödürlemek üçin şertnamalar baglaşyldy.
http://www.turkmenhabargullugy.com/aziada-2017-nin-aragatnasyk-hyzmaty-teleyaylymlarda-gorkezmegin-we-internet-aragatnasygynyn-yokary-hilini-upjun-eder/
Kaydol: Kayıt Yorumları (Atom)


text:
Türkmenistanyň Ministrler Kabinetiniň mejlisi
Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda döwlet durmuşyna degişli birnäçe möhüm meselelere hem-de resminamalaryň taýýarlanan taslamalaryna seredildi.
Milli Liderimiz mejlisi açyp, 21—22-nji martda ýurdumyzda Milli bahar baýramy bolan Halkara Nowruz baýramynyň giňden bellenip geçiljekdigini aýtdy. Dünýäniň iň gadymy baýramlarynyň biri bolan Nowruz baýramy umumadamzat medeni ösüşinde aýratyn orny eýeleýär. Bu halkara baýramynyň Birleşen Milletler Guramasynyň Bilim, ylym we medeniýet meseleleri boýunça guramasynyň (ÝUNESKO-nyň) Adamzadyň maddy däl medeni mirasynyň sanawyna girizilmegi munuň aýdyň subutnamasydyr. Halkara Nowruz baýramy halklary dost-doganlyga, asudalyga we agzybirlige çagyrýar. Hoşniýetli goňşuçylyk gatnaşyklaryny we birek-birege hormat goýmak däplerini berkidýär. Dünýäniň köp halklary bilen birlikde, türkmen halky hem ajaýyp Nowruz baýramyny uly dabara bilen giňden belleýär.
Milli bahar baýramy täze durmuşyň başlanýandygyny, tebigatyň janlanýandygyny alamatlandyrýar diýip, döwlet Baştutanymyz sözüni dowam etdi. Nowruzyň gelmegi bilen, oba hojalygynda daýhançylyk we maldarçylyk bilen meşgullanýan ildeşlerimiz üçin örän jogapkärli we gyzgalaňly döwür başlanýar. Milli mirasymyz bolan Nowruz baýramyny biz şu ýyl hem ähli welaýatlarda uly dabaralara besläp giňden belläp geçeris diýip, hormatly Prezidentimiz aýtdy. Mary welaýatynda bolsa bu baýramy döwlet derejesinde geçireris diýip, milli Liderimiz belledi. Hormatly Prezidentimiz mejlise gatnaşyjylary we olaryň üsti bilen tutuş halkymyzy baharyň buşlukçysy bolan Halkara Nowruz baýramy bilen tüýs ýürekden gutlady hem-de ýurdumyzyň ähli halkyna berk jan saglyk, maşgala abadançylygyny, egsilmez rysgal-döwlet, asuda we bagtyýar durmuş arzuw etdi.
Mejlisiň dowamynda hormatly Prezidentimiz Gurbanguly Berdimuhamedow ýurdumyzyň ilatynyň Milli bahar baýramyny dabaraly belläp geçmegi we oňat dynç almagy üçin oňaýly şertleri döretmek maksady bilen, 19-njy martdaky dynç gününi 20-nji martdaky duşenbe gününe geçirmek hakyndaky Permana gol çekdi. Şeýlelikde, Milli bahar baýramy üç günüň dowamynda giňden we dabaraly belleniler.
Soňra hormatly Prezidentimiz mejlisiň gün tertibine geçip, maliýe-ykdysady ulgamyň edaralaryndaky işleriň ýagdaýy barada hasabat bermek üçin Ministrler Kabinetiniň Başlygynyň orunbasary B.Hojamämmedowa söz berdi. Wise-premýer hormatly Prezidentimiziň ozal beren tabşyryklaryna laýyklykda, Türkmenistanda erkin ykdysady zolaklary döretmegiň 2023-nji ýyla çenli döwür üçin baş ýörelgesiniň taslamasyny taýýarlamagyň çäklerinde geçirilen işler barada habar berdi.
Bu resminama ýurdumyzyň baý mineral serişdelerini toplumlaýyn we rejeli ulanmak, eksport kuwwatyny artdyrmak, daşary ýurtlardan getirilýän harytlaryň ornuny tutýan önümleriň önümçiligini guramak, innowasion tehnologiýalary ornaşdyrmak, daşary ýurt maýalaryny çekmek, bilelikdäki kärhanalary döretmek maksady bilen işlenip taýýarlanylar. Onuň taslamasynda ýurdumyzda erkin ykdysady zolaklary ösdürmegiň esasy ugurlaryny kesgitlemek göz öňünde tutulýar. Şunuň bilen baglylykda, wise-premýer ýakyn ýyllar üçin niýetlenen işleriň esasy tapgyrlary barada habar berdi.
Hormatly Prezidentimiz Gurbanguly Berdimuhamedow hasabaty diňläp, erkin ykdysady zolaklaryň häzirki döwürde halkara derejesinde ykdysady gatnaşyklaryň aýrylmaz bölegi bolup durýandygyny belledi. Dünýä hojalyk gatnaşyklar ulgamynda şeýle zolaklar okgunly ykdysady ösüşiň möhüm şerti hökmünde çykyş edýär. Bu ösüş bolsa maglumatlary hem-de tehnologiýalary alyşmagyň, ykdysady taýdan ýakynlaşmak işini çuňlaşdyrmagyň, maýa goýumlaryndan netijeli peýdalanmagyň hem-de halkara haryt dolanyşygyny işjeňleşdirmegiň hasabyna amala aşyrylýar.
Milli Liderimiz bu ugurda geçiriljek işleriň ähmiýetini belläp, onuň üstünlikli durmuşa geçirilmeginiň öňdebaryjy tehnologiýalary giňden ornaşdyrmaga, daşary ýurt maýasyny çekmek arkaly ykdysadyýeti işjeňleşdirmäge mümkinçilik berjekdigini hem-de daşary ýurt maýalarynyň gelmegine ýardam etjekdigini nygtady.
Şunuň bilen birlikde, erkin ykdysady zolaklaryň döredilmegi içerki sarp edijiler bazaryny önümler bilen birkemsiz üpjün etmäge, ilatyň iş bilen üpjünçiliginiň derejesini ýokarlandyrmaga, döwrebap bazar düzümini döretmäge, sebitleriň okgunly ösmegine we tutuş ýurdumyzyň rowaçlygyna hem-de türkmen halkynyň abadançylygyna ýardam eder. Hormatly Prezidentimiz baş ýörelgäniň taslamasynyň bu ulgamda hereket edýän milli kanunçylygyň düzgünlerini nazara almak, ýurdumyzdaky ykdysady ýagdaýy seljermek arkaly işlenip taýýarlanylmalydygyny hem-de onda erkin ykdysady zolaklary döretmegiň netijeliligi baradaky maglumatlaryň bolmalydygyny aýdyp, degişli ýolbaşçylara bu babatda anyk tabşyryklary berdi.
Soňra Ministrler Kabinetiniň Başlygynyň orunbasary Ý.Kakaýew ýurdumyzyň ýangyç-energetika toplumynyň dürli pudaklaryndaky işleriň ýagdaýy hem-de gözegçilik edýän ulgamlarynyň işini mundan beýläk-de kämilleşdirmek maksady bilen geçirilýän çäreler barada hasabat berdi.
Döwlet Baştutanymyz hasabaty diňläp, Türkmenistanyň energetika strategiýasyny durmuşa geçirmegiň esasy meselelerine ünsi çekdi, bu strategiýa ýurdumyzyň nebitgaz pudagyna öňdebaryjy innowasiýa tehnologiýalary ornaşdyrmagyň, toplumyň senagat düzümini giňeltmegiň, ýurdumyzyň ägirt uly uglewodorod serişdelerini netijeli durmuşa geçirmegiň, gyzyklanma bildirýän ähli hyzmatdaşlar bilen özara bähbitli hyzmatdaşlygy mundan beýläk-de işjeňleşdirmegiň esasynda ösdürilmegine we döwrebaplaşdyrylmagyna gönükdirilendir. Hormatly Prezidentimiz Gurbanguly Berdimuhamedow bu ulgamda öňde goýlan ähli wezipelere oýlanyşykly, toplumlaýyn çemeleşmegiň möhümdigini nygtap, bu babatda wise-premýere birnäçe degişli tabşyryklary berdi.
Soňra Ministrler Kabinetiniň Başlygynyň orunbasary D.Amangeldiýew Aşgabat—Türkmenbaşy ýokary tizlikli awtomobil ýolunyň gurluşygynyň taslamasynyň taýýarlanylyşy barada hasabat berdi.
Berkarar döwletimiziň bagtyýarlyk döwründe ýurdumyzyň ýol-ulag ulgamyny ösdürmek, ýolagçylary gatnatmagyň we ýükleri daşamagyň multimodal ulgamyny, üstaşyr geçiriji ýol-ulag ulgamyny kemala getirmek boýunça giň gerimli işleriň geçirilýändigi bellenildi. Ýaňy-ýakynda ulanylmaga berlen, Amyderýanyň üstünden geçýän Türkmenabat — Farap awtomobil köprüsi hem-de gurluşygy alnyp barylýan Türkmenbaşy — Farap we Aşgabat — Daşoguz awtomobil ýollary we beýlekiler muňa aýdyň şaýatlyk edýär.
Türkmen paýtagtyny deňiz ýakasyndaky şäher bilen birleşdirjek täze awtomobil ýoly Aşgabat — Daşoguz awtomobil ýolunyň 24-nji kilometrinde başlanyp, Ahal welaýatynyň Gökdepe we Baharly etraplarynyň, Balkan welaýatynyň Serdar, Bereket, Türkmenbaşy etraplarynyň hem-de Balkanabat şäheriniň üsti bilen geçer. Bu ýoluň ugrunda 7 sany giriş-çykyş nokatlary göz öňünde tutulyp, ýangyç guýujy beketleri, dynç alyş merkezleri, dükanlary, restoranlary, açyk we ýapyk görnüşli awtoduralgalary, myhmanhanalary, hyzmat ediş bölümleri, Garagum derýasynyň we demir ýolunyň üstünden geçýän awtomobil köprüleri, sil-suw akabalary we beýlekileri gurmak meýilleşdirilýär. Şeýle hem ýokary tizlikli awtomobil ýoluny yşyklandyryş we beýleki degişli serişdeler bilen enjamlaşdyrmak göz öňünde tutulýar.
Milli Liderimiz Gurbanguly Berdimuhamedowyň başlangyjy bilen Aşgabat — Türkmenbaşy ýokary tizlikli awtomobil ýolunyň gurulmagy ýükleri daşamak boýunça hödürlenýän hyzmatlaryň hilini dünýä derejesine çykarmaga, halkara ulag-üstaşyr ulgamyny döretmäge, goňşy ýurtlaryň arasynda söwda we haryt dolanyşygyny ýokarlandyrmaga, ulag gatnawlaryny artdyrmaga hem-de Türkmenbaşydaky halkara deňiz menziliniň mümkinçiliklerini ulanmak arkaly daşary ýurtlara iberilýän harytlaryň möçberini artdyrmaga mümkinçilik berer.
Wise-premýer bu ýoluň gurluşygynyň ýurdumyz üçin şeýle taslamalaryň ilkinjisidigini belläp, ýoluň ugruny öwrenmek boýunça geologiýa-gözleg işleriniň alnyp barlandygyny, ýurdumyzyň ýer gurluşynyň, toprak we howa şertleriniň aýratynlyklary göz öňünde tutulyp, ýoluň taslamasynyň düzülendigini, zerur bolan gurluşyk serişdeleri bilen üpjün etmek üçin kän hojalyklaryny hem-de önümçilik binýatlaryny döretmek boýunça taýýarlyk işleriniň geçirilendigini aýtdy.
Döwlet Baştutanymyza Sarahsda Tejen derýasynyň üstünden geçýän awtomobil köprüsini gurmak boýunça alnyp barylýan işler barada-da hasabat berildi. Uzynlygy 96 metre we ini 15 metre barabar bolan köpri bir gije-gündiziň dowamynda 2 müňe çenli awtoulag geçirmäge ukyplydyr. Häzirki döwürde köpriniň diregleri doly taýýar edildi, olaryň üstüne guýma betonlary guýmak işleri hem-de köpriniň her tarapynda uzynlygy 500 metr bolan awtomobil ýolunyň gurluşyk işleri, bu awtomobil köprüsine barýan umumy uzynlygy 105 kilometr bolan Tejen — Sarahs awtomobil ýoluny düýpli abatlamak işleri alnyp barylýar.
Wise-premýer bu awtomobil köprüsiniň gurulmagynyň goňşy döwletleriň — Türkmenistanyň we Eýranyň arasynda söwda-haryt dolanyşygyny artdyrmaga hem-de halkara ulag gatnawlaryny ýokarlandyrmaga ýardam berjekdigini belläp, Tejen derýasynyň üstünde gurulýan awtomobil köprüsiniň hem-de Tejen-Sarahs awtomobil ýolunyň bellenen möhletde ulanmaga beriljekdigini aýtdy.
Döwlet Baştutanymyz Aşgabat — Türkmenbaşy ýokary tizlikli awtomobil ýolunyň meselelerine ünsi çekip, ýurdumyzyň ulag-logistika mümkinçiliklerini ýokarlandyrmak, dünýäde umumy ykrar edilen talaplara laýyk gelýän döwrebap awtomobil we demir ýollary, köprüleri hem-de okgunly ösýän ulag-aragatnaşyk düzüminiň beýleki möhüm desgalaryny gurmak boýunça amala aşyrylýan taslamalaryň wajypdygyny belledi. Hormatly Prezidentimiz Gurbanguly Berdimuhamedow görülýän çäreleriň Türkmenistanyň durnukly ulag boýunça ählumumy düzümi döretmek baradaky başlangyçlarynyň ilerledilmegine hem-de ulag ulgamynda halkara hyzmatdaşlygyny pugtalandyrmaga ýardam etjekdigini aýtdy.
Şeýle hem döwlet Baştutanymyz Tejen derýasynyň üstünden geçýän awtomobil köprüsiniň gurluşygynyň goňşy Eýran Yslam Respublikasy bilen gatnaşyklaryň ösdürilmeginde, aýratyn-da, sebit derejesinde möhüm ähmiýetiniň bardygyna ünsi çekip, bu işleriň ýokary guramaçylyk derejesiniň üpjün edilmegine örän jogapkärçilikli çemeleşmegi tabşyrdy.
Soňra Ministrler Kabinetiniň Başlygynyň orunbasary B.Annameredow her ýylyň 7-nji martyny Ulaglar we aragatnaşyk toplumynyň işgärleriniň güni diýip bellemek babatda döwlet Baştutanymyzyň ozal beren tabşyryklarynyň ýerine ýetirilişi barada hasabat berdi. Şeýle hem wise-premýer milli Liderimize Amyderýanyň üstünden geçýän awtomobil we demir ýol köprüleriniň açylyp, ulanmaga berilmegi mynasybetli oturdylmagy meýilleşdirilýän ýadygärlik nyşanlarynyň nusgalaryny hödürledi.
Şeýle hem howa ulagynyň kärhanalarynyň işini kämilleşdirmek boýunça alnyp barylýan işler barada hem habar berildi.
Hormatly Prezidentimiz Gurbanguly Berdimuhamedow hasabaty diňläp, ýurdumyzda ulaglar we aragatnaşyk toplumyny mundan beýläk-de ösdürmekde, ilatymyza edilýän ulag we aragatnaşyk hyzmatlaryň hilini ýokarlandyrmakda toplumyň işgärleriniň halal we tutanýerli zähmetini dabaralandyrmak maksady bilen, “Ulaglar we aragatnaşyk toplumynyň işgärleriniň gününi döretmek hakyndaky” Permana gol çekdi.
Döwlet Baştutanymyz howa gatnawlar ulgamynyň işini has-da gowulandyrmagyň möhüm şerti bolan döwrebap usullary türkmen raýat awiasiýasyny dolandyrmak ulgamynda giňden ornaşdyrmak meselelerine ünsi çekip, degişli Permana gol çekdi. Resminama laýyklykda, “Türkmenhowaýollary” döwlet milli gullugy “Türkmenhowaýollary” gullugy diýlip atlandyryldy.
Ministrler Kabinetiniň Başlygynyň orunbasary B.Atdaýew häzirki döwürde ýurdumyzyň söwda we hyzmatlar ulgamynda, hususy telekeçilikde alnyp barylýan işleriň ýagdaýy, milli ykdysadyýetimiziň eksport kuwwatynyň pugtalandyrylmagynda möhüm ähmiýeti bolan önümçilik pudaklarynyň ösdürilmegi boýunça döwlet Baştutanymyzyň ozal beren tabşyryklarynyň ýerine ýetirilişi barada hasabat berdi.
Hormatly Prezidentimiz hasabaty diňläp, söwda toplumynda we hyzmatlar ulgamynda ýerine ýetirilýän işleriň görnüşlerini artdyrmak we medeniýetini gowulandyrmak olary döwrüň talabyna laýyk derejede kämilleşdirmek, aýratyn-da, ýurdumyzyň eksport kuwwatyny ýokarlandyrmak boýunça öňde durýan wezipeleriň üstünlikli ýerine ýetirilmeginiň möhüm talapdygyny belledi.
Şeýle hem döwlet Baştutanymyz häzirki döwürde milli ykdysadyýetimiziň döwlete dahylly bolmadyk ulgamynda durmuşa geçirilýän çäreleriň yzygiderli ösdürilmegine, hususy telekeçiligiň, önümçilik pudaklarynyň işjeňleşdirilmegine döwletimiziň yzygiderli goldaw berýändigini belläp, täze hususy kärhanalary, aýratyn-da, önümçilik desgalaryny döretmek bilen baglanyşykly meseleleri yzygiderli gözegçilikde saklamagy tabşyrdy.
Hormatly Prezidentimiz döwletimiziň hususyýetçiligi ösdürmäge döredýän has amatly şertleriniň türkmen telekeçileriniň daşary ýurtlaryň işewür toparlary bilen gatnaşyklarynyň işjeňleşmegine ýardam edýändigini belläp, Türkmenistanyň ykdysadyýetiniň döwlete degişli bolmadyk ulgamynda öndürilýän önümleri daşary ýurt bazarlaryna ugratmagyň täzeçil ýollaryny gözlemegiň möhümdigine ünsi çekdi.
Soňra Ministrler Kabinetiniň Başlygynyň orunbasary B.Ereşow gözegçilik edýän düzümlerinde alnyp barylýan işleriň ýagdaýy, ýurdumyzyň elektron pudagyny döretmek boýunça döwlet Baştutanymyzyň ozal beren tabşyryklarynyň ýerine ýetirilişi barada hasabat berdi.
Milli ykdysadyýetimiziň senagat pudagynda daşary ýurtlardan getirilýän harytlaryň ornuny tutýan önümçiligi ösdürmek strategiýasyna laýyklykda, döwlet-hususyýetçilik gatnaşyklarynyň esasynda bilelikdäki kärhanalaryň döredilýändigi habar berildi. Ýokary öndürijilikli öňdebaryjy enjamlaryň, täzeçil tehnologiýalaryň ornaşdyrylmagy netijesinde halkyň köp sarp edýän dürli görnüşli senagat harytlarynyň önümçiligi ýola goýulýar.
Elektron enjamlaryň dürli görnüşleriniň önümçiligini ösdürmek boýunça öňde durýan wezipeleri çözmek maksady bilen, Senagat ministrliginiň “Türkmenmaşyngurluşyk” konserni hem-de Türkmenistanyň Senagatçylar we telekeçiler birleşmesiniň agzasy bolan “Täze zaman gurluşykçy” hususy kärhanasy bilen “Aýdyň gijeler” hojalyk jemgyýeti esaslandyryldy.
Önümçilikde ýerli serişdeleriň esasynda alnan esasy çig malyň 80 göterimine golaýynyň ulanylmagynyň meýilleşdirilýändigini nazara alanyňda, önümleriň bahasy arzan we elýeterli bolar.
Hormatly Prezidentimiz Gurbanguly Berdimuhamedow Türkmenistanyň ykdysady syýasatynyň senagat pudaklaryň durnukly we täzeçil usulda ösdürilmegine, milli ykdysadyýetimiziň bäsdeşlige ukyplylyk derejesiniň ýokarlandyrylmagyna gönükdirilendigini belledi. Haryt öndürijilere döwlet goldawyny esasy ugur edinýän döwlet syýasatynyň üstünlikli durmuşa geçirilmegi netijesinde ýurdumyzda ýokary hilli senagat önümleriniň giň görnüşini öndürýän täze kärhanalaryň döredilmegi içerki bazary özümizde öndürilen ýokary hilli harytlar bilen üpjün etmek wezipelerine doly laýyk gelýär.
Şunuň bilen baglylykda, milli Liderimiz elektron pudagynyň önümçilik kuwwatlyklaryny mundan beýläk-de artdyrmak, hususy telekeçiligiň wekilleriniň gatnaşmagynda bilelikdäki kärhanalary döretmek babatda wise-premýere birnäçe anyk görkezmeleri berdi.
Ministrler Kabinetiniň Başlygynyň orunbasary S.Toýlyýew saglygy goraýyş, ylym, bilim we sport pudaklaryndaky işleriň ýagdaýy, döwlet Baştutanymyzyň ozal beren tabşyryklarynyň ýerine ýetirilişi barada hasabat berdi. Şeýle hem wise-premýer Bütindünýä saglyk güni mynasybetli meýilleşdirilen çäreleriň maksatnamasy barada habar berdi. Her ýylda 7-nji aprelde ýurdumyzda köpçülikleýin bedenterbiýe-sport we medeni-sagaldyş çäreleri guralýar.
Şu ýyl şanly sene mynasybetli Türkmenbaşy şäherinde “Awaza” sport toplumynyň açylyş dabarasy we “Aziada — 2017: parahatçylygyň we ösüşiň ugrunda halkara sport hyzmatdaşlygy” atly maslahat we sergi geçiriler. Şeýle hem Ýapyk binalarda we söweş sungaty boýunça V Aziýa oýunlarynyň taýýarlanylan nyşanlary döwlet Baştutanymyzyň garamagyna görkezildi.
Hormatly Prezidentimiz Gurbanguly Berdimuhamedow 7-nji aprelde geçiriljek Bütindünýä saglyk güni mynasybetli, şeýle hem ilatymyzyň, aýratyn-da, ösüp barýan ýaş nesilleriň arasynda sagdyn durmuş ýörelgelerini pugtalandyrmak maksady bilen, ugurdaş medeni-köpçülikleýin çäreleri, sergileri geçirmegiň, sport ýaryşlaryny, höwesjeň bäsleşikleri hemmetaraplaýyn guramagyň zerurdygyny aýtdy.
Döwlet Baştutanymyz halkara sport maslahatlaryny we sergileri geçirmek, daşary ýurtly wekiliýetleri kabul etmek, onuň ähmiýetini ýokarlandyrmak hem-de oňa maglumat taýdan goldaw bermek bilen baglanyşykly meselelere örän guramaçylykly çemeleşilmelidigini tabşyrdy. Aşgabatda geçiriljek Aziýa oýunlaryny işjeň wagyz etmek, Türkmenistanyň iri sport çäreleriniň, halkara derejesindäki ýaryşlaryň geçirilýän merkezine öwrülmegini üpjün etmek boýunça yzygiderli çäreleri guramak döwrüň möhüm meselesidir diýip, milli Liderimiz belledi.
Hormatly Prezidentimiz Aziýa oýunlarynyň alabaýy şekillendirilen tumarynyň görkezilen görnüşlerini düýpli tankyt etdi. Biz Aziada gatnaşyjylaryň we myhmanlaryň sport ýaryşlaryna tomaşa etmekleri bilen bir hatarda olaryň halkymyzyň baý medeni mirasy, däp-dessurlary, asyrlaryň jümmüşine aralaşyp gidýän milli ýörelgelerimiz, ahalteke bedewleri, alabaýlary we olaryň aýratynlyklary bilen tanyşmaklary üçin ähli zerur şertler we mümkinçilikler döretmelidiris diýip, döwlet Baştutanymyz belledi. Hut şonuň üçin hem milletiň baý mirasy, ruhy we maddy medeniýeti oýunlaryň nyşanynyň üsti bilen beýan edilmelidir.
Döwlet Baştutanymyz bu baradaky gürrüňini dowam edip, wezipeborçlaryny talabalaýyk ýerine ýetirmän, V Aziýa oýunlarynyň nyşanyny taýýarlamakda kemçiliklere ýol berendigi üçin Türkmenistanyň döwlet çeperçilik akademiýasynyň rektory A.Nuwwaýewe berk käýinç yglan etdi hem-de ýol berlen kemçilikleri gysga wagtyň içinde düzetmegi oňa soňky gezek duýdurdy.
Hormatly Prezidentimiz Gurbanguly Berdimuhamedow oýunlaryň tumary hökmünde saýlanyp alnan alabaý itleriniň halkymyz üçin asyrlaryň dowamynda wepaly ýoldaş bolandygyny we häzir hem tutuş dünýäde meşhurlygynyň artýandygyny aýtdy. Alabaý batyrlygy, wepalylygy, sagdynlygy bilen tapawutlanýar. Hut şonuň üçin hem halkymyz alabaý itlerine aýratyn mähir bilen garaýar. Şunuň bilen baglylykda, hormatly Prezidentimiz milli ýörelgeleri we aýratynlyklary özünde jemleýän Aziada — 2017-niň esasy tumaryny has-da kämilleşdirmek boýunça anyk görkezmeleri berdi. Bu işe türkmen suratkeşleriniň işjeň gatnaşmagy möhüm bolup durýar.
Soňra döwlet Baştutanymyz wise-premýer S.Toýlyýewiň ünsüni ýaşlaryň, aýratyn-da, mekdep ýaşlaryndan başlap, körpe nesilleriň kompýuter sowatlylygyny netijeli işjeňleşdirmegiň zerurdygy bilen baglanyşykly meselelere çekdi. Hut şu maksat bilen ýurdumyzyň 1-nji synp okuwçylaryna degişli netbuklary sowgat berýäris diýip, milli Liderimiz aýtdy. Körpeler çagalar baglarynda ýönekeý kompýuter programmalaryny öwrenmek bilen, ony ulanmagyň usullaryny ele alýarlar. Ýaşlaryň ösüşine görä, olaryň kompýutere erk etmek derejesi hem ýokarlanmalydyr. Munuň özi häzirki zamanda adam üçin zerur bolan başarnyklaryň iň möhümleridir diýip, hormatly Prezidentimiz Gurbanguly Berdimuhamedow belledi we ýaşlaryň maglumat-kommunikasiýa tehnologiýalaryny, programmalaşdyrmagyň aýratynlyklaryny öwrenmekleri ugrunda zerur şertleri döretmegi tabşyrdy.
Soňra Ministrler Kabinetiniň Başlygynyň orunbasary A.Garajaýew Milli bahar baýramyna bagyşlanylan çärelere taýýarlyk görlüşi barada hasabat berdi. Halkara Nowruz baýramy mynasybetli esasy dabaralar 21-nji martda Mary welaýatynyň merkezindäki “Türkmeniň ak öýi” binasynda geçiriler. Bu baýramçylyga hemmetaraplaýyn taýýarlyk görmek maksady bilen, degişli ministrlikler, pudak edaralary, welaýatlaryň we Aşgabat şäheriniň häkimlikleri bilen bilelikde guramaçylyk işleri geçirilýär.
“Türkmeniň ak öýi” binasynyň töwereginde türkmen obasyna mahsus bolan aýratynlyklary özünde jemleýän obanyň keşbi dikeldiler. Halkymyzyň özboluşly däp-dessurlary, milli oýunlary, baýramçylyk dessurlary dabara aýratyn öwüşgin çaýar. Şeýle hem bu ýerde milli amaly-haşam sungatynyň, muzeýleriň, neşir önümleriniň gymmatlyklaryny özünde jemleýän sergi guralar. Onda Watanymyzyň azyk senagatynda we obasenagat toplumynda ýeten sepgitleri görkeziler.
Baýramçylyk maksatnamasyna belli tans we folklor toparlarynyň, tanymal artistleriň hem-de bagşylaryň çykyşlary giriziler. Dabara gatnaşyjylar milli tagamlary taýýarlamagyň usullary bilen tanşyp bilerler. Şöhratly ahalteke bedewler, baýramçylygyň özboluşly bezegi bolar. “Türkmeniň ak öýi” binasynda ýurdumyzyň medeniýet we sungat ussatlarynyň konserti guralar.
Hormatly Prezidentimiz Gurbanguly Berdimuhamedow ýurdumyzda milli medeni mirasy gaýtadan dikeltmek, goramak hem-de wagyz etmek boýunça ýaýbaňlandyrylan çäreler bilen baglylykda, Milli bahar baýramynyň ähmiýetini nygtap, Halkara Nowruz baýramynyň halkymyzyň iň gowy özboluşly ýörelgelerini, dörediji ruhuny hem-de mizemez ynsanperwerlik ýörelgelerini özünde jemleýändigini, häzirki döwürde täze many-mazmuna eýe bolandygyny belledi. Türkmen halkynyň gadymy däp-dessurlary hem-de edim-gylymlary bu ajaýyp baýramçylygyň özenini düzýär, bu ýörelgeler halkymyzyň parahatçylyk söýüjilik, hoşniýetli goňşuçylyk, dostluk we myhmansöýerlik ýaly dessurlarynda öz beýanyny tapýar.
Bularyň ählisi Türkmenistanyň durmuşa geçirýän oňyn Bitaraplyk, “Açyk gapylar” we netijeli halkara hyzmatdaşlygy syýasatynda aýdyň ýüze çykýar, bu syýasat umumy abadançylygyň we gülläp ösüşiň bähbitlerine laýyk gelýär diýip, döwlet Baştutanymyz aýtdy. Milli Liderimiz meýilleşdirilen ähli baýramçylyk çäreleriniň ýokary derejede guralmalydygyny hem-de bu baýrama mahsus bolan dabaralaryň gerimi bilen tapawutlanmalydygyny nygtap, bu babatda wise-premýere birnäçe anyk tabşyryklary berdi.
Ministrler Kabinetiniň Başlygynyň orunbasary R.Bazarow ýurdumyzyň ähli künjeklerinde alnyp barylýan möwsümleýin oba hojalyk işleriniň barşy barada hasabat berdi. Häzirki döwürde ak ekinlere ösüş suwuny bermek, mineral dökünler bilen iýmitlendirmek hem-de haşal otlara garşy göreşmek işleri dowam edýär. Şunuň bilen birlikde, ýazky ekiş möwsümine taýýarlyk işleri alnyp barylýar.
Döwlet Baştutanymyzyň ozal beren tabşyryklarynyň ýerine ýetirilişi barada aýdyp, wise-premýer obasenagat pudagyny oba hojalyk önümçiligini talabalaýyk esasda ýola goýmaga gönükdirilen öňdebaryjy usullaryň esasynda mundan beýläk-de kämilleşdirmek maksady bilen durmuşa geçirilýän çäreler barada hasabat berdi.
Hormatly Prezidentimiz hasabaty diňläp, ýurdumyzyň ilatyny dürli görnüşli oba hojalyk önümleri bilen üpjün etmek meseleleriniň häzirki döwürde obasenagat toplumynyň öňünde durýan möhüm wezipedigini belledi. Şunuň bilen birlikde, daşary ýurtlara oba hojalyk önümlerini eksport etmegi guramagyň zerurdygy bellenildi. Döwlet Baştutanymyz Gurbanguly Berdimuhamedowyň aýdyşy ýaly, goňşy ýurtlarda önüm ýerlemäge ägirt uly bazarlar bolup, olaryň doly derejede we uzak möhletleýin esasda ýerine ýetirilmegi zerur bolup durýar.
Pudagyň öňünde durýan möhüm wezipeleri üstünlikli ýerine ýetirmek üçin obasenagat toplumynyň edaralarynyň we kärhanalarynyň düzümleriniň gysga möhletlerde üýtgedilmeginiň zerurdygyny belläp, milli Liderimiz häzirki döwürde ýurdumyzda oba hojalyk önümlerini esasan daýhan birleşikleriniň öndürýändigini, olaryň bolsa köpüsiniň netijeli işlemeýändiklerini belledi. Milli Liderimiziň belleýşi ýaly, oba hojalyk pudagynyň ýolbaşçylary, maliýeçiler we ykdysadyýetçiler häzirkizaman tehnologiýalaryny we zähmeti guramagyň täzeçil usullaryny çynlakaý öwrenmelidirler. Zerur bolsa geçirilýän okuwlara hünärmenleri çagyrmaly, ýurdumyzyň oba hojalykçylaryny bolsa tejribe alyşmak üçin daşary döwletlere ugratmaly.
Aýdylanlary jemläp, hormatly Prezidentimiz ýurdumyzyň obasenagat toplumynda alnyp barylýan işleriň ýagdaýyna nägilelik bildirdi. Wise-premýere birnäçe tankydy bellikleri aýdyp, döwlet Baştutanymyz oba hojalygynda ýaýbaňlandyrylan özgertmeleriň depginlerini ýokarlandyrmagy, ýerleriň hakyky eýelerini tapmagy, häzirkizaman tehnologiýalary, şol sanda suwdan netijei peýdalanmak, tohumçylyk işlerini ösdürmegi berk talap etdi.
Hormatly Prezidentimiz Gurbanguly Berdimuhamedowyň aýdyşy ýaly, oba hojalygynda zähmeti degişli derejede guramak üçin zerur çäreler görülmelidir. Şeýle hem döwlet Baştutanymyz ak ekinlere ideg işleri we ýazky ekiş möwsümine taýýarlyk çäreleri bilen baglanyşykly meseleleri yzygideri gözegçilikde saklamagy tabşyrdy.
Soňra Mejlisiň Başlygy A.Nurberdiýewa parlamentiň Berkarar döwletimiziň bagtyýarlyk döwründe Türkmenistany durmuş-ykdysady taýdan ösdürmegiň esasy maksatlaryny we wezipelerini nazara almak bilen, ýurdumyzyň kanunçylygyny kämilleşdirmek hem-de halkara hukugynyň umumy ykrar edilen kadalaryny we daşary ýurtlaryň kanunçykaryjylyk tejribesini işjeň öwrenmek hem-de ornaşdyrmak boýunça alyp barýan işleri barada habar berdi.
Häzirki wagtda Mejlisiň bäşinji çagyrylyşynyň 20-nji martda geçiriljek nobatdaky 19-njy maslahatyna taýýarlyk görülýändigi, iş toparlarynda täze kanunlaryň we beýleki möhüm resminamalaryň taslamalarynyň taýýarlanylýandygy aýdyldy. Şol resminamalar milli Liderimiziň döwlet ösüşi babatda öňde goýan wezipelerini çalt çözmäge ýardam eder.
Parlamentara gatnaşyklary ýylsaýyn berkidilýär, aýry-aýry döwletler hem-de halkara guramalary bilen özara gyzyklanma bildirilýän meseleler boýunça hyzmatdaşlyk giňeldilýär. Gündelik işleriň çäklerinde deputatlar wagyz işlerini, şol sanda köpçülikleýin habar beriş serişdeleri arkaly kabul edilýän kanunlaryň we beýleki kadalaşdyryjy-hukuk namalarynyň many-mazmuny we ähmiýeti, Türkmenistanyň içeri we daşary syýasatynyň ileri tutulýan ugurlary barada düşündiriş işlerini geçirýärler.
Hormatly Prezidentimiz Gurbanguly Berdimuhamedow döwletimiziň kanunçylyk-hukuk binýadyny yzygiderli kämilleşdirmegiň häzirki döwrüň möhüm talaby bolup durýandygyny belläp, bu ugurda halkara hyzmatdaşlygy ösdürmegiň, hereket edýän kanunçylygyň üstüni ýetirmek maksady bilen dünýäniň iň gowy kanunçykaryjylyk tejribesini içgin seljermegiň wajypdygyny aýtdy. Milli kanunçylyk bolsa ýurdumyzda amala aşyrylýan giň möçberli özgertmeleriň üstünlikli durmuşa geçirilmeginiň ygtybarly binýady bolmalydyr. Milli Liderimiz halkara hukugynyň kadalaryny milli kanunçylyga ornaşdyrmagyň wajypdygyny nygtady. Çünki kanunlaryň ählisi, ilkinji nobatda, adamlaryň abadançylygyna hyzmat etmelidir, ýurdumyzyň raýatlarynyň ýaşaýyş-durmuş derejesini has-da ýokarlandyrmak, olaryň parahatçylykly we döredijilikli zähmet çekmegi üçin şertleri döretmelidir diýip, hormatly Prezidentimiz aýtdy.
Ministrler Kabinetiniň mejlisinde başga-da birnäçe meselelere garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow mejlisiň ahyrynda oňa gatnaşyjylara berk jan saglyk, abadançylyk, alyp barýan işlerinde uly üstünlik, berkarar Watanymyzyň halkyna bolsa Sagdynlygyň we ruhubelentligiň ýylynda rowaçlyk arzuw etdi.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
ÇAGA TERBIÝESINIŇ KÖNE KANUNLARY
Günleriň birinde meniň 12 ýaşly jigim mekdepden gelip, maňa okuwçylaryň we mugallymyň arasynda bolan bir üýtgeşik wakany aýdyp berdi. Gysga beýän edişde 6-njy klasda okaýan oglan öz klasdaş gyzyna kiçijek kagyzda öz söýgi duýgulary hakynda bir-naçe söz ýazyp, şol gyza gowşurypdyr. Jemal (romantiki haty alan gyz), belki maslahat sorap, ony ejesine görkezipdir. Onuň ejesi ertiriň özünde okuwçylaryň synp ýolbaşçysynyň ýanyna baryp, bu, onuň pikiriçe, ýaramaz herekete zeýrenip, ondan ýagdaýa goşulmagy talap edipdir. Mugallym synp sagadynda ýapyk gapylaryň aňyrsynda, hemme okuwçylaryň öňünde şol oglany juda rehimsiz urupdyr. Men bu erbet we gorkunç wakany diňläp, birinji bilen, şol 12 ýaşly oglanyň psihikasyna we ilki-ilki ýetginjek döwründe döreýän şahsyýetine ýetirilen bitmez şek hakynda pikir etdim. Birinji söýgi diýilýän ýagty duýgy oňä sadaja bagt däl-de kän häsiýet ýygyndylary ýetirdi. Elbetde, bu waka şu oglanyň psihikasynda we umumy dünýägaraýşynda ýaramaz yz galdyryp biler. Ol bu mugallymyň zorlugyna görelde hökmünde we şuňa meňzeş wakalardan çykalga ýaly sereder.
Türkmen terbiýesi döwrebapmy?
Çaga terbiýesi her-bir jemgyýetde her hili bolup, aslynda, durmuşyň iň manyly mysallaryň biri hasaplanylýar, çünki, çagalar – bu ertirki gün. Çaga terbiýesi hakynda kän maslahat berýän kitaplaryň sany kän. Olaryň her biri belli bir teoriýa görä çagalary kämillik ýäşyna yhlasly seretme bilen ýetirmegiň häýyrly usullaryny hödürleýärler. Ýöne biziň ýurdumyzda onça kän terbiýelik bilen gyzyklanýan ene-atalaryň sany az. We muňada kän sebäpler bar. Türkmen dilinde çaga terbiýesi barada döwrebap maglumatlar, iň soňky barlaglara esaslanyp ýazylan kitaplar ýok. Döwürdeş türkmen awtorlaryň arasynda bu tema aktual däl. Daşary ýurt terbiýelik hödürnamalar biziň dilimize terjime edilenok. Ene-atalar diňe öz durmuş tejribesinden we öz maşgalasynda duşan göreldesinden düşünje döredýär.
Çaga terbiýesine degişli hemme tejribe biziň aglaba bölegimiz ata-babalarymyzdan gaýdyp gelýändigini belleýäris. Emma, meniň pikirimçe, olaryň wagty geçdi, durmuş şertleri, talaplary özgerdi. Olaryň wagtynda çagalary berk terbiýelemek, hemme taraplaýyn ýetmezçilik we birahat wagtyna görä adamy galdyrmak örän gerekli durmuş şerte deňdi. Emma ýaşaýşyň şu günlerinde ösüş we umumy geljegimiz, belki, adamzat şahsyýetiň yzynda.
Türkmen terbiýesi we söýgi
Gynansagam, ýokardaky ýazylan waka seýrekleriň arasyndan däl. Bu sebapli, belki, çagalar bilen başgaça hereket etmegiň wagty gelendir? Näme uçin Jemalyň ejesi bu waka sebäpli beýle aladalanýar? Mümkin ol durmuş täzeliklerden we olaryň üstünden jogapkärçilik tutmany gorkýandyr we şeýdibem soňkyny mugallymyň ynsabyna tabşyrandyr. Mugallym bolsa ýagdaýy öz bilýän-tanaýan netijesiz usuly bilen çözendir. Näme üçin olaryň arasynda gürrüňdeşlik, pikir alyşma, çagany diňlemeklik, çaga düşündirmeklik ýokka? Mümkin bu wakada biziň söýgi hakda düşünjämiz pesdir. Biziň tarabymyzdan aslyndan arassa we ýagty duýgy näbelli sebäplerden köplenç masgaralanýar, aýyp görülýär. Emma çeper türkmen edebiýatymyza ýuz tutsak, onda köp belli söýgi hakda eserlere uly we hormatly ýer goýulýar ("Şasenem we Garyp", "Leýli-Mejnun" we başga hekaýalar, Magrymguly Pyragynyň, G. Ezizowyň, K. Gurbannepesowyň we başga belli türkmen şahyrlaryň söýgi hakda goşgulary). Aslynda biziň medeniýetimiz söýgini hormatlaýar we ýokary tutýar. Eger yza, ýokardaky waka dolansak, name üçin çaga ýaramaz garalýar?
► Çaga kiçi, hukuksyz, başarjaňsyz adamjyk. Oňä köp düşünjeleri bermek zerur däl, sebäbi soň ol, köp bilip, ene-atalaryň barlagyndan, asla häzirki türkmen jemgyýetiniň kanunlaryndan çykmagy mümkin. Emma bu pikir doly dogry dälmikä diýýän. Gepleşik bilen çaga bir wakanyň hemme artykmaçlygyny we kemlikli taraplaryny, umumy düşünje berip, görkezilmegi zerur bolup durýar. Belki bu gepleşik geljekde olary uly ýalňyşlykdan halas eder.
► Ene-atalar we mugallymlar üçin çaga el galdyryp düşünje bermek – terbiýäniň iň ýeňil – netijesiz we zyýanly usulydyr. Gürleşmek, pikir alyşmak, soraglara jogap bermek düşünjeli ene-atany, onuň wagtyny talap edýär we her ene-ata başardanok. Çaga bilen yzygiderli iş geçirmek üçin kän sabyr, durmuş tejribe we bilim gerek, el galdyrmakda bolsa – diňe güýç gerek. Jemgyýetimizde uly adamlaryň özi şeýle usul bilen terbiýelenen. Başga usullary bilenoklar. Belki şeýle ýagdaýlarda sada adamkärçilik düzgünleri kömege geler.
Çaga terbiýesi ene-atanyň, terbiýeçiň öz terbiýesinden başlanýar. Çaga nähili garalylsa, ol şol ýaly bolubam, ýetişýär. Şonuň üçin maşgala gurulmaka her-bir ýigit we gyz özünden "Men ene, ata bolmaga ruhy, ahlak, fiziki, maliýe taýdan taýýarmy? Men başararynmy?" sorap görmelik peýdaly bolar diýip pikir edýärin. Hatda maşgala yagdaýy, – eşretli çagalyk döwri sag-salamatlykly geljekki nesliň bolmagyny kesgitleýär.
Awtor: Bossan Annageldiýewa
Makaladaky surat arzuw.tm saýtyndan alynan.
- 1189 gezek okalan
-
Teswirler (13)
-


text:
CNBC telekanalynyň internet sahypasynda makala ýazan Oriel Morrison geljek onýyllykda "global deňagramlylygyň kadasynyň we güýçler deňagramlylygynyň" üýtgejekdigini öňe sürýär.
Garaşsyz "RethinkX" atly barlag merkezi bolsa, şeýle öwrülişige öz-özüni dolandyrýan awtoulaglaryň sebäp boljakdygyny nygtaýar.
Merkeziň gurujylaryndan Stanford uniwersitetiniň ykdysadyýet professory Tony Seba öz-özüni dolandyrýan awtoulaglaryň köpelmegi bilen nebite bolan talabyň gaty azaljakdygyny we bir barreliň bahasynyň 25 dollara çenli arzanlamagyndan soňra, nebiti eksport edýän ýurtlaryň häzirki syýasy hem maliýe güýjüniň bolmajagyny belleýär.
Sebanyň aýtmagyna görä, nebite bolan talap 2020-nji we 2021-nji ýyllara çenli iň ýokary baha baryp ýeter. Ondan soň bolsa şonça ýylyň dowamynda talap 100 million barrelden 70 million barrele çenli pese gaçar. Şeýlelik-de, nebitiň "täze adaty bahasy" her barrel üçin 25 dollar bolar. Şeýle baha bolanda, bäsleşigiň manysy galmaýar.
Nebiti suwuň gaty çuň ýerlerinden, çöllükden, gaýalardan hupbatly ýagdaýda çykarmaly bolar. Şeýle ýagdaýda nebiti gaýtadan işleýän desgalaryň we nebit geçirijileriniň hem o diýen bir ähmiýeti galmaýar.
Seba şeýle diýýär: "Bu biziň awtoulag sürmegi goýbolsun etjegimizi aňlatmaýar. Sebäbi ol döwürde eýýäm öz-özüni dolandyrýan elektrikli awtoulaglar agdyklyk eder. Şonda elektrikli awtoulaglaryň bahalary hem diýseň arzanlar".
Bilermeniň pikrine görä, robot awtoulaglary saklamak adaty ýagdaýdan 10 esse arzan düşer. Ýollardaky awtoulaglaryň sany hem azalar. Çünki olary ulanmak o diýen amatly bolmaz. 8 ýyldan soň dünýäniň hiç bir ýurdunda benzin ýa-da dizel ýagy bilen işleýän awtoulaglary satany tapmak mümkin bolmaz.
Adam faktory, has dogrusy adamyň şahsy hatasy bolmajagy üçin, kepillik güwänamasynyň bahasy hem arzanlar.
Öz-özüni dolandyrýan elektrikli awtoulaglaryň ýaýbaňlanmagy täze abadanlaşdyryş ulgamy, täze iş ýerleri we şol sanda täze maýagoýumlar diýmekdir.
Bilermeniň nygtamagyna görä, bularyň hemmesiniň diňe ykdysady ösüşe uly peýdasy bolar. Çünki ujypsyzja aýlyk bilen kanagatlanmaly bolýan maşgalalar has köp alyjy mümkinçiligine eýe bolar. Sebanyň hasaplamagyna görä, şeýle özgerişlikler diňe ABŞ-da adam başyna düşýän milli girdeýjä 1 trillion dollar goşar.
Seba şeýle garaýyş beýan edýän ýeke-täk alym däl. Köpsanly başga bilermenleriň hem pikrine görä, ady agzalýan özgerişlikler üçin köp wagt gerek bolar we şeýle üýtgeşiklikler aýdylyşy ýaly dramatiki hem bolmaz.
Emma munyň bilen bilelikde, häzir nebit bazarynyň iň köp bil baglaýan Hytaý we Hindistan bazarlarynda hem elektrikli awtoulaglara berilýän üns çalt depginde ýokarlanýar.
Hytaý 2025-nji ýylda tutuş awtoulag sanynyň ýüzden 20 göteriminiň benzinli-elektrikli gibrid awtoulaglardan ybarat bolmagyny isleýär. Hindistan bolsa, 2032-nji ýyla çenli bütin awtoulaglaryň elektrikli bolmagyny göz öňünde tutýar.
Ýöne hemişe şeýle garaýyşlara düýbünden garşy çykýanlar hem tapylýar. Olar, elbetde, nebit öndürijilerdir.
ExxonMobil we BP-niň garaýşyna görä, elektrikli awtoulaglar 2035-nji ýyla çenli tutuş awtoulag sanynyň diňe ýüzden 10 göterimini emele getirer.
Emma bu ýerde düýbünden tapawutly bir ýagdaý bar. Ol bolsa nebit öndürjileri bilen awtoulag öndürýänleriň geljege düýpgöter tapawutly garaýanlygydyr.
Ford, GM, Toýota we Tesla öz awtoulag önümçiliginde esasy ünsi elektrikli awtoulaglara gönükdirýärler.
Oriel Morrsisonyň ýazmagyna görä, aslynda şeýle düýpli özgerişligiň boljagyny hatda bar umydyny nebite baglaýanlar hem boýun alýarlar. Bu ugurda pikirler diňe onuň haçan boljagy babatda tapawut edýär.


text:
Türkmenistanda ähli ugurlarda amala aşyrylýan giň gerimli maksatnamalar daşary ýurtly hyzmatdaşlarda uly gyzyklanma döredýär. «Türkmenistanyň Prezidentiniň ýurdumyzy 2018-2024-nji ýyllarda durmuş-ykdysady taýdan ösdürmegiň maksatnamasynda» Türkmenistanyň önümçilik toplumyny döwrebaplaşdyrmak, şeýle-de häzirki zamanyň döwrebap tilsimatlaryna daýanýan ykdysady ulgamy döretmek göz öňünde tutulýar. Innowasiýalary giňden ornaşdyrmak arkaly daşary ýurtlardan getirilýän harytlaryň ornuny tutýan önümleriň önümçiligini, eksportyň möçberlerini artdyrmak bellenýär. Göz öňünde tutulan bu işler ykdysadyýetiň dürli ugurlarynda, şol sanda senagat pudaklarynda, takyk inženerçilik we biotehnologiýalar, maglumat tehnologiýalary, dikeldilýän energiýa çeşmeleri, telekommunikasiýalar babatda we beýleki ugurlarda hyzmatdaşlyk etmek üçin täze mümkinçilikleri açýar.
Döwletimiziň ykdysady strategiýasyna laýyklykda, Türkmenistanda bazar gatnaşyklaryna ulgamlaýyn we tapgyrlaýyn geçilmegi ýurdumyzy senagat taýdan ösen döwlete öwürmek boýunça toplumlaýyn wezipeleriň çözgüdi bilen utgaşdyrylýar. Senagat pudaklarynda amala aşyrylýan özgertmeler ýokary tehnologiýaly önümçilik düzüminiň döredilmeginden, bay tebigy serişdelerimiziň binýadynda bäsdeşlige ukyply önümleriň möçberleriniň artdyrylmagyndan hem-de milli ykdysadyýeti diwersifikasiýa ýoly bilen ösdürmekden ugur alýar. Ýurdumyzyň halk hojalygyny toplumlaýyn senagatlaşdyrmak strategiýasy, bu ugurda gazanylan üstünlikler Berkarar döwletimiziň bagtyýarlyk döwründe Türkmenistanyň ykdysadyýetiniň okgunly ösüşiniň aýdyň mysaly bolmak bilen, halkymyzyň durmuş derejesiniň yzygiderli ýokarlanmagyny nazarlaýan durmuş syýasatynyň wezipelerine we maksatlaryna hem laýyk gelýär.
Häzirki wagtda ata Watanymyzyň ähli künjeklerinde hereket edýän kärhanalary döwrebaplaşdyrmak we tehnologiýa taýdan enjamlaşdyrmak işleri giň gerim bilen alnyp barylýar. Bu wezipeleriň üstünlikli durmuşa geçirilmegi önümçiligiň köpugurly esasda ösdürilmegine, onuň döwrebap derejede enjamlaşdyrylmagyna, ýurdumyzyň senagat taýdan ösüşiniň dürli ugurlaryna gönükdirilýän iri maýa goýum serişdeleriniň özleşdirilmegine hem-de önümçilik kuwwatlyklarynyň artdyrylmagyna uly itergi berýär.
Ýurdumyzda bar bolan çig mal serişdeleriniň dürli görnüşlerini toplumlaýyn esasda gaýtadan işlemäge gönükdirilen täze kärhanalaryň ulanmaga berilmegi ykdysady ösüş üçin pugta binýadyň emele gelmegini, ýurdumyzyň sarp ediş bazarynda haryt bolçulygynyň üpjün edilmegini, eksport mümkinçilikleriniň artdyrylmagyny şertlendirýär.
Häzirki döwürde Türkmenistanda hususy eýeçiligiň, telekeçiligiň ösüşine uly üns berlip, bu ugurda önümçilik başlangyçlaryny goldamaga we höweslendirmäge, daşary ýurtly hyzmatdaşlar bilen bilelikdäki maýa goýum taslamalaryny durmuşa geçirmäge ähli mümkinçilikler döredilýär. Şunuň bilen birlikde, telekeçileriň daşarky bazarlarda köp görnüşli ýokary hilli harytlary ýerlemäge we hyzmatlary ýerine ýetirmäge uly mümkinçilikleri bar.
Sergä gatnaşýan myhmanlaryň ünsüni şu meselä çekmek bilen, ykdysadyýetimiziň hususy pudagynda maýa goýum işleriniň geljeginiň uludygyny bellemek isleýärin.
Senagat önümleriniň, enjamlarynyň we döwrebap tehnologiýalaryň halkara sergisiniň türkmen önüm öndürijileriniň häzirki döwrüň talaplaryna laýyk gelýän innowasion tehnologiýalary önümçilige ornaşdyrmagyna goldaw bermekde, bu ugurda gazanylan üstünlikleri dünýä ýaýmakda, toplanan tejribeleri alyşmakda uly ähmiýetiniň boljakdygyna ynanýaryn.
www.tdh.gov.tm
Türkmenistanyň Prezidenti Senagat önümleriniň, enjamlarynyň we döwrebap tehnologiýalaryň halkara sergisine gatnaşyjylara gutlag bilen ýüzlendi
Türkmenistanda ähli ugurlarda amala aşyrylýan giň gerimli maksatnamalar daşary ýurtly hyzmatdaşlarda uly gyzyklanma döredýär. «Türkmenistanyň Prezidentiniň ýurdumyzy 2018-2024-nji ýyllarda durmuş-ykdysady taýdan ösdürmegiň maksatnamasynda» Türkmenistanyň önümçilik toplumyny döwrebaplaşdyrmak, şeýle-de häzirki zamanyň döwrebap tilsimatlaryna daýanýan ykdysady ulgamy döretmek göz öňünde tutulýar. Innowasiýalary giňden ornaşdyrmak arkaly daşary ýurtlardan getirilýän harytlaryň ornuny tutýan önümleriň önümçiligini, eksportyň möçberlerini artdyrmak bellenýär. Göz öňünde tutulan bu işler ykdysadyýetiň dürli ugurlarynda, şol sanda senagat pudaklarynda, takyk inženerçilik we biotehnologiýalar, maglumat tehnologiýalary, dikeldilýän energiýa çeşmeleri, telekommunikasiýalar babatda we beýleki ugurlarda hyzmatdaşlyk etmek üçin täze mümkinçilikleri açýar.


text:
Fransiýanyň sudy tussag edilen orsýetli biznesmen we kanun çykaryjy Suleýman Kerimowy formal derňew astyna aldy we onuň boşadylmagyna degişli berk çäklendirmeleri girizdi. Kerimow salgytdan gaçmakda güman edilýär.
Prokurorlaryň aýtmagyna görä, Kerimow boşadylmagy üçin 5 million amerikan dollary möçberinde girew tölemeli we öz pasportyny tabşyryp, Fransiýanyň Nisa regionynda galmaga boýun bolmaly.
Kerimow 20-nji noýabrda Cote D'Azur halkara aeroportunda tussag edilipdi. Onuň tussaglygy seslenme döretdi. Orsýet we Kreml Kerimowy goramagy wada berdiler.
Orsýetiň daşary işler ministrligi 22-nji noýabrda Fransiýanyň Mokswadaky ilçisini çagyryp, nägilelik bildirendigini yglan etdi.
“Forbes” žurnaly 51 ýaşly Kerimowyň baýlygynyň 6.3 milliard amerikan dollary möçberinde kesgitlenýändigini habar berdi.


text:
BDTU – öňdebaryjy ýokary okuw jaýlaryň biri bolup Belorusiýanyň tokaý, himiki we poligrafiki pudaklaryna degişlidir. Uniwersitet Hökümiýetiň döwlet Baýragynyň (hil boýunça) eýesi bolup durýar. Biz döwletiň ýokary okuw jaýlarynyň arasynda ilkinji ilkinji bolup milli (СТБ ISO 9001-2009) we nemes (DIN EN ISO 9001-2008) sertifikasyýasynyň sistemasynyň talaplaryna laýyk gelýän menenjmentiň sertifikatyny aldyk.
BDTU Belorussiýadan , GDÝ ýurtlaryndan we daşary ýurtlardan iň abraýly, ýokary girdejili, perspektiwaly hünärler boýunça dalaşkärleri kabul etmegi amala aşyrýar:
- tokaý hojalygy, geoinformasiýa sistemalary, medeni-seýil we dynç alyş bagyň gurluşygy, landşaft dizaýny, syýahatçylyk we tebigatdan peýdalanmak;
- tokaý toplumynyň enjamlary we abzallary, tokaý inženerçilik işleri, agajy gaýtadan işleýiş we ýelimlenýän materiallaryň hem plitalaryň tehnologiýasy, mebeliň dizaýny we tehnologiýasy, energoeffektli tehnologiýasy we energetiki menedžmenti;
- nebit himiýa sinteziň tehnologiýasy we polimer materiallaryň önümçiligi we gaýtadan işlemegiň himiki tehnologiýasy, biotehnologiýa we bioekologiýa, lak we boýag materiallaryň, himiki- tokaý we sellýuloza-kagyz önümçiliginiň tehnologiýasy, derman serşdeleriniň, efir ýagynyň we parfýumer-kosmetiki önümleriniň tehnologiýasy , senagat we azyk önümleriniň we derman serişdeleriniň standartizasiýasy we sertifikasiýasy;
- mineral dökünleriň, inçe organiki däl sinteziň, aýnanyň we keramikanyň, berkidiji we gurluşyk materiallaryň, kompozitli materiallaryň himiki tehnologiýasy, himiki önümçiligiň enjamlary we abzallary, awtomatlaşdyrylan dolandyryş sistemasy, daşky gurşawyň goragy we senagat ekologiýasy;
- neşirýat we çaphana işleri, çaphana enjamlary we maglumaty gaýtadan işleýiş sistemasy, habar beriş sistemasy we tehnologiýasy;
- ykdysadyýet, marketing, menedžment, hasaplaýyş, seljeriş, audit we ş.m
BDTU – bu Belarusyň 80 ýyllyk däp-dessury bolan häzirki zaman abraýly we dinamiki ösýän okuw-ylmy-önümçilik innowasion merkezidir. Uniwersitetiň düzümine 10 sany fakultet, 5 sany kollej, 51 kafedra, 15 sany ylmy-barlag barlaghanasy, ylmy-barlag we bilim merkezleri, aspirantura, doktorantura girýär. Professorlaryň-mugallymlaryň düzümi 630 sany mugallymy özünde jemleýär, olaryň 460 gowragynyň ylmy derejesi we ady bar. Okuw rus we iňlis dillerinde alnyp barylýar.
Biziň uçurymlarymyz zähmet bazarynda, şol sanda GDA ýurtlarynda we daşary ýurtlarda, şol sanda ÝB-de olaryň bäsdeşlik ukyplaryny üpjün edýän diplomy alýarlar.
Uniwersitet Belarus Respublikasynyň paýtagty bolan Minsk şäheriniň merkezinde ýerleşýär. Biziň uniwersitet şäherçämiz 6 sany häzirki zaman okuw binasyndan, talyplaryň 5 sany umumy ýaşaýyş jaýyndan, şeýle hem sport toplumyndan, 2 stadiondan, sanatoriý-prafilaktoriden, kitaphanadan, dil taýýarlygy merekzinden ybarat.
Biz Sizi öz talyplarymyň hatarynda görmäge örän şat!
BDTU diplomy tassyklanylmazdan (nostrifikasiýasyz) ykrar edilýär.


text:
Haçly ýörişler
Haçly ýörişler — günbatar ýewropaly rysarlaryň "kapyrlara" — musulmanlara, butparazlara, prawoslaw döwletlere we dürli ýeretik hereketlere garşy gönükdirilen harby ýörüşleriniň tapgyry. Ilkinji haçly ýörişleriň maksady Palestinany, birinji nobatda bolsa Hezreti Isanyň guburynyň ýerleşýän Iýerusalim şäherini Seljuklardan azat etmeklik bolupdyr. Emma welin soňraky haçly ýörişler Pribaltikanyň butparazlaryny hristian dinine salmak, Ýewropadaky ýeretik hereketleri basyp ýatyrmak ýa-da papalaryň syýasy tabşyryklaryny amala aşyrmak üçin hem guralypdyr.


text:
Türkmen futbolçysy Azerbaýjanyň çempionatyndaky birinji duşuşygyny geçirdi
Türkmenistanyň milli ýygyndysynyň 26 ýaşly hüjümçisi Wahit Orazsähedow Azerbaýjanyň çempionatyndaky ilkinji duşuşygyny geçirdi. Ýakynda Azerbaýjanyň “Sabail” toparyna geçen hüjümçimiz “Keşlýa” topary bilen myhmançylykda geçirilen duşuşykda 58-nji minutda ätiýaçlyk oturgyjyndan meýdança girdi. Hüjümçimiziň meýdança giren pursadyndaky 1:1 hasaby oýnuň soňuna çenli üýtgewsiz galdy.
“Sabailde” çykyş edýän beýleki legionerimiz Elman Tagaýew esasy düzümde çykyp, oýnuň 90-njy minutynda çalşyryldy.
Çeşme: “turkmenportal.com”.
Terjime eden Şohrat Ýomudow, sport synçysy.


text:
Moskwanyň sudy geçen ýylyň oktýabr aýynda “Eho Moskwy” radiosynyň žurnalisti Tatýana Felgengaueri pyçaklamakda aýyplanýan adamyň tussaglyk möhletini uzaltdy.
18-nji ýanwarda sud Boris Gritsiň 23-nji aprele çenli tussaglykda saklanmalydygy barada karar çykardy. Resmiler we waka şaýat bolanlar Gritsiň radionyň studiosyna girip, Felgengaueri damagyndan pyçaklandygyny aýdýarlar.
Sud diňlenişiginiň dowamynda derňewçi 48 ýaşyndaky rus-ysraýyl raýaty Gritsiň ruhy taýdan näsagdygynyň anyklanandygyny we onuň tussaglykda saklanylmalydygyny aýtdy.
“Tussaga güýçli lukmançylyk çäreleriniň görülmelidigi maslahat berildi. Sebäbi ol özüne we jemgyýete howp abandyryp bilýär” diýip, derňewçi belledi.


text:
Häzirki wagtda Türkmenistanyň Senagatçylar we telekeçiler birleşmesiniň agzalygyna 600-den gowrak işjeň işleýän senagatçylar girýär (azyk senagaty pudagynda işleýän senagatçylary hasaba almazdan). Milli we halkara tejribäni öwrenip, Birleşmäniň agzalary ilkinji nobatda importyň ornuny tutýan önümleriň we materiallaryň önümçiliklerini ýola goýdular. Senagat pudaklarynyň uly gerimli diwersifikasiýasy munuň netijesi boldy.
Şu günki günde öndürilýän gurluşyk materiallaryň sanawyna şu aşakdakylar girýär:
• Dürli gury gurluşyk garyndylary: kafel ýelimi, şpaklýowka, gips we gazbeton bloklar üçin ýelim;
• Dürli reňklerinde hödürlenýän içki we daşky örtme üçin suw emulsiýasy;
• Kerpiç bloklary;
• Asbest şiferi, demir çerepisa, gaýtadan işlenen çig maldan öndürilen plastiki çerepisa ýaly üçek materiallary;
• Dürli diametrli plastmas turbalar we fitingler;
• Bitum esasda gidroizolýasiýa materiallar: izogam we izobit;
• Kebşirleýji elektrodlar;
• Dürli görnüşli demir beton önümleri: plitalar, diwar we fundament bloklary we ş.m.
Önümçilikleriň başga görnüşleri hem uly depginlerde ösýär:
• Mebelleriň ähli görnüşleriň önümçiligi;
• Plastmas önümleriň önümçiligi, şol sanda: paketler we örtük, çaga oýunjaklary, öý hojalyk esbaplary, süýt önümleri gaplaýjy enjamlar, suw we içgileri guýmak üçin PET görnüşli preformalar we ş.m.;
• Dokma önümleri we halylar;
• Akkumulýatorlar we elektroenjamlar;
• Awtomobiller üçin filtrler;
• Dürli görnüşli kagyzlar we çygly süpürgiçler;
• Sarp edilýän önümleriň ähli görnüşleri, şol sanda: gap-gaç ýuwujy serişdeler, aýakgaplar, kiçiler we ulular üçin gigiýena önümleri, ýelimler we ş.m.
Häzirki wagtda gurluşyk we ulanyşa girizmek tapgyrynda 200-den gowrak zawodlar we fabrikler durýar, bu bolsa öz gezeginde öndürilýän önümleriň görnüşlerini giňeltmäge we täze iş ýerleri döretmäge mümkinçilik berer.


text:
6 Eylül 2015 Pazar
TOPH Gaz Geçirijisiniň Ugrunda Inženerçilik-Gözleg Işleri Başlandy
“Türkmengaz” Döwlet konserniniň Nebit we gaz institutynyň hünärmenleri geljekki Türkmenistan-Owganystan-Päkistan-Hindistan gaz geçirijisiniň ugrunda inženerçilik-gözleg işlerine başladylar. Olar ýurduň günorta-gündogar böleginde – örän uly Galkynyş gaz ýatagyndan Owganystanyň serhedine çenli 215 kilometrlik böleginde toplumlaýyn tehniki we geologiki gözlegleri geçirerler
Gaz geçirijisiniň ugruny ilkinji geçijileriň – geologlaryň, geodezistleriň, inženerleriň – taslamaçylaryň we pudaklaýyn institutyň beýleki hünärmenleriniň öňünde ýurduň çäklerinde geljekki köp kilometrlik gaz geçirijisiniň geçjek ýerlerini esaslandyrmak, bu ugry karta geçirmek, degişli gaztransport infrastrukturasynyň gurluşygy üçin zerur zerur maglumatlary ýygnamak wezipesi durýar.
Gaz geçirijisiniň ugruny taýýarlamaga şular ýaly ugry döretmekde baý tejribesi bolan tejribeli inženerler we işçiler gatnaşýarlar. Olar “Gündogar-Günbatar” ýaly magistral gaz geçirijisiniň gözleg işlerini geçirmäge hem gatnaşypdylar. Häzirki wagtda TOPH strategiki gaz geçirijisiniň iş taslamasyny işläp taýýarlamak boýunça toparyň hünärmenleri ýoluň onlarça kilometrinde gözleg işlerini geçirdiler. Olar gözleg işleriniň toplumynyň barysyny dekabr aýynyň ilkinji günlerinde, ýagny magistral gaz geçirijisiniň magistral böleginiň gurluşygy başlananda tamamlamagy göz öňünde tutýarlar.
Kuwwatlylygy ýylda 33 milliard kubmetr harytlyk gaz bolan döwletara gaz geçirijisiniň uzynlygy 1800 kilometr bolar, turbalaryň diametri bolsa 1420 millimetr bolar. TOPH taslamasy boýunça Ýolbaşçy komitetiň Aşgabatda bolup geçen 22-nji mejlisiniň çözgüdi bilen “TAPI Ltd” konsorsiumyň ýolbaşçylygyna “Türkmengaz” Döwlet konserni biragyzdan saýlandy. Konsorsiumyň ýolbaşçysy hökmünde konserniň hünärmenleri gurluşyk işlerine, maliýeleşdirmäge, turba geçirijisine eýe bolmak we ulanmak boýunça özara hereket etmek bilen ýolbaşçylyk ederler.
Bu magistraly gurmagyň öňde duran işleriniň möçberi örän ulydyr. Gaztransport ulgamynyň gurluşykçylaryna türkmen böleginde çylşyrymly relýefi ýeňip geçmek, geçelgeleri gurmak, basyş beketlerini gurmak we beýleki desgalary gurmak işleri garaşýar. Olardan ähli işleri bellenilen möhletde ýerine ýetirmek, gaz geçirijisini daşky täsirlerden goramak, “mawy ýangyjyň” akymyny dolandyrmaga we gözegçilik etmäge mümkinçiligi bolan ösen infrastrukturany döretmek talap edilýär.
Strategiki gaz geçirijisiniň gurluşygynyň türkmen bölegini ýurduň ýangyç-energetika toplumynyň güýji bilen alnyp baryljakdygy örän möhüm ýagdaýdyr. Bu Ýolbaşçy komitetiň agzalarynyň hünär ussatlygyna bolan ýokary ynamyna we Türkmenistanyň nebit-gaz toplumynyň maddy-tehniki mümkinçiligine, onuň halkara derejesinde iri taslamalary amala aşyrmaga bolan mümkinçiligine uly ynam bildirýändiklerine şaýatlyk edýär.
Türkmen gurluşykçylary iş tejribesini Malaý-Bagtyýarlyk, Türkmenistan-Hytaý, Döwletabat-Sarahs-Hangeran – Eýrana ikinji gaz geçiriji, uzynlygy 800 kilometrden hem gowrak bolan “Gündogar-Günbatar” sebitleýin gaz geçirijiniň gurluşyklarynda topladylar. Bu toplanan tejribe “Türkmengaz” we “Türkmennebitgazgurluşyk” döwlet konsernleriniň hünärmenleriniň gaz geçirijisiniň 215 kilometrlik bölegini çekmekde esasy işleri bellenen möhletde ýerine ýetirjekdiklerine, ony abadanlaşdyrmakda we zerur bolan infrastrukturany döretjekdiklerine ygtybarly kepil bolup durjakdygyna şaýatlyk edýär.
Häzirki wagtda “Türkmengaz” DK gaz ýataklaryny özleşdirmek we turbageçirijileri gurmak boýunça Müdirliginiň buýurmasy boýunça TOPH gaz geçirijisiniň esasy potratçysy bolup durýan “Türkmennebitgazgurluşyk” DK geljekki gaz geçirijisiniň ugry boýunça uzap gitjek awtoulag ýolunyň gurluşygyna başlady. Ol asyryň gurluşygyna gatnaşýan häzirki zaman tehnikalarynyň we mehanizimleriniň gaz geçirijisiniň çylşyrymly relýefinde netijeli peýdalanmaga mümkinçilik berer. Konserniň hünärmenleri şol bir wagtyň özünde strategiki turba geçirijisiniň liniýa böleginde we onuň ýerüsti kömekçi uçastoklarynda oturtmak we peýdalanmak üçin gerek bolan enjamlary seljermek we işläp taýýarlamak boýunça işleri geçirýärler.
Türkmenistan tarapyndan döredilýän TOPH döwletara gaztransport ulgamynyň esasy wezipeleriniň biri hem tebigy gazyň dünýä bazarlaryna eksport edilşini diwersifikasiýalaşdyrmagy üpjün etmek bolup durýar. Ýakyn on ýyllyklara niýetlenen energetika maksatnamasynda esasy orun ýurduň örän baý uglewodorod serişdelerini toplumlaýyn özleşdirmäge aýratyn orun berilýär. Bu bolsa öz serişdeleriňi iň iri gazeksport bazarlaryna ibermek boýunça uzakmöhletleýin gelejegiň meýilnamalaryny düzmäge we amala aşyrmaga mümkinçilik berýär.
Gazy ibermegiň diwersifikasynyň esasy faktory bolsa ätiýaçlyk tebigy gazyň örän baý gorlaryna eýe bolan “Galkynyş” gaz ýatagy bolup durýar. Ol ilkinji tapgyrda halkara taslamasyna gatnaşyjy ýurtlaryna tebigy gazy ibermegiň esasy serişde binýady bolup durýar. Ýakynda Türkmenistanyň nebitgaz toplumynyň merkezi binasynda “Türkmengaz” Döwlet konserniniň hünärmenleriniň Ýaponiýanyň «Mitsubishi», «Chiyoda», «Sojits», «Itochu» и «JGC» korporasiýalarynyň wekilleri bilen iş duşuşygy bolup geçdi.
Ýaponiýaly hyzmatdaşlar bilen özara hereket etmek biziň ýurdumyz üçin Türkmenistanyň hyzmatdaşlygyny Aziýa sebiti bilen ösdürmek babatda möhüm ähmiýetli çäredir. Türkmen-ýapon gepleşikleriniň temasy ykdysady hyzmatdaşlygy ösdürmek, gaz ulgamynda bilelikdäki taslamalary amala aşyrmak bolup durýar.
Ilkinji nobatda gürrüň “Galkynyş” örän uly ýatagyny özleşdirmegiň üçünji tapgyry barada boldy. Bu ýerde çykarylýan gazy ilkinji sapar arassalamakda we häzirki zaman gaz arassalaýjy zawodyň gurluşygynda öňdebaryjy tehnologiýalary peýdalanmak, şeýle hem bu taslamanyň tehniki ykdysady taýdan esaslanmasy ara alnyp maslahatlaşyldy. Ara alyp maslahatlaşmalaryň netijeleri TOPH magistral turba geçirijisi üçin serişde binýadyny taýýarlamak bilen baglanyşyklydyr.
Türkmenistanyň Prezidenti Gurbanguly Berdimuhamedowyň täze energetiki syýasaty ýurduň ýangyç-energetika toplumyny golaý geljek döwürde ösdürmegiň esasy ugurlaryny we dünýä energetika ulgamyna integrirlemegiň ýolunyň anyk ädimlerini kesgitledi. Ol uglewodorod çig malynyň gazylyp alynşynyň we gaýtadan işleýşiniň ep-esli artdyrylmagyny, dünýäniň belli kompaniýalary bilen hyzmatdaşlygy giňeltmegi göz öňünde tutýar.
TOPH iri taslamasy bu syýasata aýdyň şaýatlyk edýär. Bu taslama çuňňur ykdysady wezipeleri çözmekden başga hem, taslama gatnaşyjy ýurtlara möhüm durmuş we ynsanperwer meseleleri çözmäge şert döreder, döwletiň durmuş-ykdysady ösüşini, adamlaryň ýaşaýyş durmuş derejesini we hilini üpjün eder.
Kaydol: Kayıt Yorumları (Atom)


text:
Türkmenistanda suw üpjünçiligi tölegli edileli bäri, ilatyň sarp edýän suwuny ölçemek boýunça gurallaryň köpçülikleýin oturdylmagynyň häkimiýetler tarapyndan talap edilýän wagtynda ýaşaýjylarynyň gurallary satyn alyp oturtmagy hasam kynlaşdy diýip, Azatlygyň Aşgabatdaky habarçylary gürrüň berýärler.
Читайте также на русском
“Iň erbet ýeri, bu olary hasaba goýdurmak prosesidir. Adam wodokanalyň edarasyna barýar. Ony laboratoriýa ugradýarlar, ol ýerden guraly satyn almak üçin Daşoguz bazaryna ugradýarlar, soň gaýtadan laboratoriýa. Ondan soň “Etalon merkezine” salgy berýärler, ol ýerde-de pasportyň esasynda diňe kwitansiýa ýazyp berýärler we ony tölemek üçin Teke bazaryndaky Türkmenbaşy bankyna ugradýarlar”, diýip, Azatlygyň habarçysy aýdýar.
Bu täze edaranyň binasy Bereket bazarynyň golaýynda ýerleşýär. Etalon merkezi ölçeýji gurallaryň hili baradaky dokumentleriň tehniki talaplara laýykdygyny barlamaly. Emma Azatlygyň habarçysy, häzirki wagtda edaranyň diňe kwitansiýa ýazyp berýändigini aýdyp, ýaşaýjylaryň ony diňe takyk bir bankda töländen soň ölçeýjileri öz öýlerinde oturtmak üçin ýene-de gaýtadan wodokanala ýüz tutmalydygyny belledi.
“Teke bazarynda menden 13.23 manat aldylar. Indi ýene-de wodokanalyň laboratoriýasyna barmaly. Ol ýerde laboratoriýasynda suw ölçeýjileri barlatmak üçin resmi kagyz almaly we Halk bankynda töläp gaýtmaly. Diňe şondan soň 50 manat töläp, sçetçigi öýüňde oturdyp bolýar” diýip, Azatlygyň habarçysy habar berdi. Onuň sözlerine görä, agzalan edaralar dynç günleri işlemeýär. Işleýän adamlara ölçeýjileri oturtmak üçin işinden rugsat almak hem kyn bolýar, şol bir wagtda-da, jerime gitdigiçe köpelýär.
"Ölçeýjileri oturtmadyk maşgalalara aprelden başlap 2017-nji ýylyň noýabryndan bärki döwür üçin jerime salyp başladylar. Plan jaýlara 156 manatdan, köp gatly jaýlardaky öýlere 70-80 manat möçberinde" diýip, habarçymyz aýdýar.
Azatlyk bilen söhbetdeş bolýan aşgabatlylaryň gürrüň bermegine görä, ýurtda ilatyň sarp edýän suwuny ölçemek üçin gurallaryň köpçülikleýin oturdylmagy, ýerli ýaşaýjylary ozalky ýyllarda ulanylan suw üçin hem töletmek boýunça çäreler bilen bilelikde amala aşyrylýar.
“2016-nji ýylda wodokanal adamlardan 35-50 manat möçberinde mejbury töleg alanda 2015-nji ýyl üçin hem alypdy. Muňa garşy çykmak peýdasyzdy, sebäbi tölemeseň hiç bir zerur sprawkany bermeýärler. Soň 2017-nji ýylda sçetçikleri goýmaga mejbur edip başladylar. Bu işe öý dolandyryş edaralaryny hem çekdiler we olara ölçeýjileri oturtmadyk adamlara zerur sprawkalary, şol sanda maşgalanyň düzümi hakyndaky 'forma 3' sprawkasyny berdirmediler. Şol nyrhlar hiç ýerde çap edilmedi, sorasaň ‘prezidentiň tabşyrygyna’ salgylandylar, emma kagyz ýüzünde ony görkezmediler” diýip, Aşgabadyň ýaşaýjysy habar berdi.
Maglumat ýetmezçiligi bar zady kynlaşdyrýar
Azatlygyň söhbetdeşleriniň sözlerine görä, suw ölçeýjileri oturdýan edaralar gurallary oturtmagyň tertibi we bahalary barada ilata hiç hili maglumat bermeýärler, hiç ýerde çap etmeýärler. Türkmenistanda suwa tölegleriň girizilmegi bilen hökümetiň sarp edilýän suwy hasaba almak boýunça kararynyň durmuşa geçirilişi barada ýurduň media serişdelerinde hem habar berilmeýär.
“Edaralarda talap edilýän dokumentleriň düzümi barada ilata habar berenoklar. Meselem, baranyňda arzaňy we pasportyň iki nusgasyny talap edýärler, emma muny öňünden duýdurmaýarlar. Baran ýeriňde nusgany edip bermeýärler. Netijede, soň ýene gaýtadan barmaly bolýar” diýip, Azatlygyň söhbetdeşi aýdýar. Onuň sözlerine görä, ölçeýjileriň näsaz bolup çykýan pursatlary hem seýrek däl, şeýle ýagdaýda adamlar tutuş prosesden gaýtadan geçjek bolup ýene kösenmeli.
Ölçeýjiler ýene gymmatlady
Şu günli gün Aşgabatda ölçeýjileriň bahasy ýene gymmatlap, 370 manada ýetipdir. Azatlygyň ýerli habarçylary suw ölçeýjileriň häzir esasan 11-nji etrapçadaky Daşoguz bazarynda satyn alyp bolýandygyny aýdýarlar. Mundan öň suw ölçeýjileriň nyrhy aprel aýynda hem gymmatlapdy we 200 manada barabar bolupdy.
Türkmenistanda suw ölçeýji gurallaryň bahasy we olary oturtmagyň nyrhy suwuň, gazyň we elektrik togunyň tölegli edilmeginiň yzýany hasam güýçlenipdi.
2017-nji ýylyň noýabrynda Türkmenistanda ilata suwy, gazy we togy mugt bermek düzgüni doly ýatyryldy.
Türkmenistanyň ýolbaşçysy ilat üçin ýeňillik hökmünde 1990-njy ýyllarda girizilen suwuň, gazyň we toguň mugtçulygyny ýatyrmak barada öz kararyny geçen ýylyň tomsunda yglan edip, sosial ýeňillikler sistemasyny “doly derejede netijesiz” diýip yglan edipdi.


text:
Habarlar 21 march 2017
Medeniýet
Sahawatly desterhan-Nowruz baýramynyň we türkmen myhmansöýerliginiň aýrylmaz bölegidir
Bu baýramda esasy tagam semenidir. Ony taýýarlamak Nowruzyň aýratyn däbi bolup, ol gadymy ynanç-ygtykatlardan gelip çykýar, muny Orta asyrlaryň tanymal alymlarynyň işleriniň maglumatlary, şahyrlarynyň eserleri hem subut edýär. Semeni Nowruzdan bir gün öň taýýarlanyp başlanylýar, ony daň atýança uzak gije gaýnadýarlar, oňa tutuş oba ýa-da birnäçe maşgala gatnaşýar.
Resmi habar
Ýurdumyzyň döredijilik işgärleri Türkmenistanyň Prezidentiniň pul baýraklaryna mynasyp boldy
Döwlet Baştutany tarapyndan gol çekilen Kararda bellenilişi ýaly, ýurdumyzda medeniýetiniň, sungatynyň, edebiýatynyň ösdürilmegine uly üns berilýär. Welaýatlarda, etraplarda we obalarda durmuş-medeni ähmiýetli, döwrebap binalar yzygiderli gurulýar we ulanmaga tabşyrylýar.
Resmi habar
Resmi habar
Nowruz baýramy mynasybetli Türkmenistanyň Prezidentiniň adyna gutlaglar gelip gowuşýar
Hormatly Gurbanguly Mälikgulyýewiç,
Wakalaryň jümmüşinde
Halkara Nowruz güni mynasybetli dabaralar
Birleşen Milletler Guramasynyň Bilim, ylym we medeniýet meseleleri baradaky guramasynyň bütindünýä maddy däl medeni mirasynyň sanawyna girizilen Halkara Nowruz güni özüne dünýäniň köp halklarynyň, şol sanda türkmen halkynyň ýokary ruhy-ahlak gymmatlyklaryny hem-de özboluşly däp-dessurlaryny birleşdirdi. Ol müňýyllyklaryň dowamynda medeniýetleriň ýakynlaşmagynyň aýdyň mysaly bolup durýar. Onda gadymy zähmet däpleri we maşgala dessurlary aýdym-saz mirasy, häzirki zaman sungaty bilen utgaşýar hem-de haýran galdyryjy halk baýramçylygyny emele getirýär.
Wakalaryň jümmüşinde
Garaşsyz, hemişelik Bitarap Türkmenistanyň halkyna
Sizi dünýä halklarynyň, şol sanda türkmen halkynyň hem özboluşly medeniýetiniň ruhy-ahlak gymmatlyklaryny, taryhy-medeni däplerini şöhlelendirýän Halkara Nowruz güni — Milli bahar baýramy bilen tüýs ýürekden gutlaýaryn. Sagdynlygyň we ruhubelentligiň ýylynda bu ajaýyp bahar baýramynyň Garaşsyz, hemişelik Bitarap Watanymyzyň dünýä ýaň salýan at-abraýyna, şan-şöhratyna çäksiz buýsanýan mähriban halkymyzyň watansöýüjilik duýgusyny, döredijilik hyjuwyny, zähmet joşgunyny has belende göterjekdigine berk ynanýaryn.


text:
Habarlar 11 may 2018
Wakalaryň jümmüşinde
Türkmenistanyň Ministrler Kabinetiniň mejlisi
Döwlet Baştutanymyz mejlisiň gün tertibini yglan edip, Ministrler Kabinetiniň Başlygynyň orunbasary, daşary işler ministri R.Meredowa söz berdi. Wise-premýer Türkmenistanyň wekiliýetiniň Eýran Yslam Respublikasyna şu ýylyň 12 — 13-nji maýynda meýilleşdirilen iş saparyna görülýän taýýarlyk barada hasabat berdi.
Ykdysadyýet
Maliýe netijeliligi, kuwwatly ykdysadyýet — abadan ýurt
Hünärmenler, ýokary düzümiň, häkimiýet edaralarynyň ýolbaşçylary, maliýe-ykdysadyýet bölümleriniň, salgyt we ätiýaçlandyryş edaralarynyň, banklaryň hem-de hususy kompaniýalaryň işgärleri, syýasatşynaslar, bilermenler, şeýle hem ugurdaş ýokary okuw mekdepleriniň mugallymlary üçin niýetlenen žurnal ýurdumyzyň we daşary ýurtlaryň giň okyjylar köpçüligini milli ykdysadyýetimiziň üstünlikleri we öňünde durýan wezipeleri bilen tanyşdyrmaga gönükdirilendir.
Resmi habar
Türkmenistanyň Prezidentiniň adyna gutlag haty gelip gowuşdy
Hormatly Gurbanguly Mälikgulyýewiç,


text:
2017-nji ýylyň jemleri boýunça Türkmenbaşynyň Halkara deňiz portunyň saklaýyş we ýükleýiş terminallaryndan satyn alyjylara 60 müň tonnadan gowrak gymmat bahaly önüm ýüklenildi, diýip «Нейтральный Туркменистан» gazeti habar berýär.
TNGIZT-niň baş zawodyndan terminala ýurtda we ondan daşynda uly islegden peýdalanýan ortaça granulirlenen nebithimiýa önümleriniň her günde 200 tonna golaýy getirilýär.
Häzirki wagtda portda «Муса Джалиль» rus ýük gämisine polipropilen ýüklemek işleri tamamlanyp gelýär. Polipropilen kenardan gämä poddonlara ýerleşdirilen (Pallet) klapan haltalarynda ýüklenilýär. Olaryň her birinde umumy agramy 1 tonna barabar bolan 40 sany halta ýerleşýär. Bu bolsa diňe bir ýükleýiş işlerini däl, eýsem, gämä ýüklenen ýüki hasaplamnaga hem ýeňillik berýär.
Ýüklemek işleri tamamlanandan soňra, rus gämisi açyk deňze çykyp Astrahan welaýatynyň Olga portuna «Turkmenplen» ady bilen mälim bolan iki tonna golaý polipropilen äkider.


text:
2018-nji ýylda 2030 tonna çig pile öndüriler
Türkmenistanyň Prezidenti Karara gol çekdi. Resminama laýyklykda, Dokma senagaty ministrligine hem-de welaýatlaryň häkimliklerine 2018-nji ýylda Ahal, Balkan, Daşoguz, Lebap we Mary welaýatlarynda 2030 tonna çig pile öndürmegi üpjün etmek tabşyryldy.
Dokma senagaty ministrligi welaýatlaryň häkimlikleri bilen pile öndürmek boýunça baş şertnamalary baglaşmaga, welaýatlaryň daýhan birleşiklerini ýüpek gurçugynyň ýokary hilli tohumynyň zerur mukdary bilen üpjün etmäge borçly edildi.
Welaýatlaryň häkimliklerine şu Karara laýyklykda, şertnamalaýyn borçnamalarynyň doly möçberde ýerine ýetirilmegini üpjün etmek tabşyryldy.


text:
Balkan welaýatynyň “Türkmenstandartlary” döwlet gullugy
Esasy wezipeleri:
- önümleriň (işleriň, hyzmatlaryň) hiline, metrologiýa üpjünçiligine, zähmetiň we ýerasty baýlyklaryň goralyşyna, senagat howpsuzlygyna, standartlaryň we standartlaşdyryş boýunça beýleki kadalaşdyryjy resminamalaryň talaplarynyň berjaý edilişine döwlet gözegçiligini amala aşyrmak;
- ýerasty baýlyklaryň rejeli peýdalanylyşyna we goralyşyna, ýerasty baýlyklardan peýdalanmagyň bellenen tertibiniň ähli peýdalanyjylar tarapyndan ýerine ýetirilişine, standartlaşdyryş boýunça kanunçylygyň, şeýle hem standartlaryň (düzgünleriň, kadalaryň) berjaý edilişine gözegçilik etmek;
- dag we dag-magdan işleriniň howpsuz alnyp barylmagyna, olaryň ilata, daşky gurşawa, binalara we desgalara zyýanly täsiriniň öňüniň alynmagyna we aradan aýrylmagyna gözegçilik etmek;
- önümleri we hyzmatlary sertifikatlaşdyrmak boýunça işleri guramak we geçirmek;
- standartlaşdyryş, metrologiýa, önümleri (işleri, hyzmatlary) sertifikatlaşdyryş, ýerasty baýlyklary we zähmeti goramak we senagat howpsuzlygy boýunça kadalaşdyryjy resminamalaryň işlenip taýýarlanylmagyna gatnaşmak;
- önümleriň we harytlaryň synaglaryny geçirýär, synaglaryň öňdebaryjy usulyýetlerini özleşdirmek boýunça işleri guraýar, daşary ýurtlardan getirilýän önümleriň we harytlaryň radiasiýa howpsuzlygynyň synaglaryny geçirýär, öz ygtyýarlyklarynyň çäklerinde arza-şikaýatlara garaýar.


text:
Beýik Ýüpek ýoluna bagyşlanan ylmy–amaly maslahat we sergi
Gündogar bilen Günbataryň arasynda söwda–ykdysady, medeni gatnaşyklaryň pajarlap ösmeginde uly hyzmat bitiren Beýik Ýüpek ýoly Hytaýyň merkezi etraplaryndan gözbaş alyp gaýdyşyna, Orta we Alynky Aziýanyň üstünden geçip, Ortaýer deňzine çenli baryp ýetipdir. Kerwen ýollarynyň bu ulgamyny ilkinji bolup wenesiýaly jahankeşde Marko Polo “Ýüpek ýoly” diýip atlandyrypdyr. Ol Gündogar bilen Günbatary we Günorta bilen Demirgazygy birleşdirýän ýollaryň ulgamydyr. Hytaýdan gaýdýan kerwenler Aziýanyň uly derýasy Jeýhuna (Amyderýa) ýetmek üçin müňlerçe kilometr ýol geçmeli bolupdyrlar. Olar Jeýhun derýasyndan geçip, Amul şäherine gelipdirler. Häzirki döwürde şol şäheriň harabaçylyklary Türkmenabat şäheriniň golaýynda ýerleşýär.
Amul şäheri söwda ýollarynyň çatrygynda ýerleşipdir. Şol ýerden bir ýol Owganystana we Hindistana, beýlekisi Horezme we Merwe gidipdir. Amuldan Merwe çenli geçmesi kyn çägelikleri külterläp ýol aşmaly bolupdyr.
Merw diňe bir Ýüpek ýolunyň esasy merkezleriniň biri, daşary ýurt täjirleriniň ýygnanan ýeri bolmak bilen çäklenmän, eýsem, onuň özi hem söwda kerwenlerini düzüp, dürli ýurtlara iberipdir. Merwden çykan kerwenler Sarahsa, ondan aňryk Nişapura, Abiwerde, Nusaýa, Ferawa we has hem aňyrlygyna Dehistana barypdyrlar. Soňra olar Hazar deňziniň kenarlary bilen günorta tarapa gidip, arap ýurtlaryna baryp ýetipdirler.
Dehistan hemişe Hazaryň günorta–gündogaryndaky ýerleriň ep–esli bölegini öz içine alýan giň welaýatlar bilen ysnyşykly gatnaşykda bolupdyr. Horezm bilen arap ýurtlaryny baglanyşdyran halkara kerwen ýollarynyň biri Dehistanyň üstünden geçipdir.
Kuwwatly Parfiýa döwleti hem Beýik Ýüpek ýolunyň ugrunda ýerleşipdir. Bu bolsa onuň güýjüne güýç goşupdyr.
Türkmenistanyň Döwlet medeniýet merkeziniň Döwlet muzeýiniň ekspozisiýasynda hem Beýik Ýüpek ýolunyň ähmiýetini açyp görkezýän gymmatlyklar bilen tanyşmak mümkin. Muzeýde bu ugurda yzygiderli iş alnyp barylýar. 2018-nji ýylyň 2-nji fewralynda bu ýerde ,,Türkmenistanyň taryhynda Beýik Ýüpek ýolunyň orny” atly ylmy–amaly maslahat bolup geçdi. Maslahaty Türkmenistanyň Döwlet medeniýet merkeziniň Döwlet muzeýiniň direktory, taryh ylymlarynyň kandidaty Öwezmuhammet Mämmetnurow gutlag sözi bilen açyp, Türkmenistanyň taryhynda Beýik Ýüpek ýolunyň tutýan orny barada durup geçdi we şu okuw maslahatyna bagyşlanyp ýörite sergi gurnalandygyny habar berdi. Soňra ylmy–amaly maslahatda Türkmenistanyň Şekillendiriş sungaty muzeýiniň direktory Saparmämmet Meredow, “Beýik Ýüpek ýoly şekillendiriş sungatynda”, Halkara nebit we gaz uniwersitetiniň jemgyýetçilik ylymlary kafedrasynyň müdiri, professor Nurýagdy Suwhanow “Hormatly Prezidentimiziň “Türkmenistan–Beýik Ýüpek ýolunyň ýüregi” atly eserinide türkmen halkynyň täze eýýamdaky ösüşine esas bolýan ýörelgeler”, Türkmenistanyň Döwlet çeperçilik akademiýasynyň ylmy işler boýunça prorektory, sungaty öwreniş ylymlarynyň kandidaty Nurýagdy Ýagşymyradow “Türkmenistanyň Prezidenti hormatly Gurbanguly Berdimuhamedowyň “Türkmenistan – Beýik Ýüpek ýolunyň ýüregi” atly kitaby gymmatly taryhy çeşmedir”, Türkmenistanyň Şekillendiriş sungaty muzeýiniň ylmy–barlag bölüminiň müdiri, binagärlik ylymlarynyň kandidaty Oguljeren Hajyýewa “Beýik Ýüpek ýoly – parahatçylyk we dost–doganlyk ýoly”, Türkmenistanyň Milli bilim institutynyň bölüm müdiri, biologiýa ylymlarynyň kandidaty, dosent Sapargeldi Durdyýew “Hormatly Prezidentimiziň “Türkmenistan – Beýik Ýüpek ýolunyň ýüregi” atly kitabynyň ýaş nesle Watanymyzyň şöhratly taryhyny öwretmekdäki orny we ähmiýeti”, Türkmenistanyň Şekillendiriş sungaty muzeýiniň direktorynyň guramaçylyk we wagyz işleri boýunça orunbasary Jennet Karanowa “Bürünç döwründäki medeni gatnaşyklarda sungatyň orny”, Türkmenistanyň Ylymlar akademiýasynyň Milli golýazmalar institutynyň bölüm müdiri Geldimyrat Muhammedow “Nusaýda we Abiwertde ýaşan alymlar”, Türkmenistanyň Ylymlar akademiýasynyň Arheologiýa we etnografiýa institutynyň bölüm müdiri Agamyrat Baltaýew “Asyrlary we nesilleri birleşdirýän ýol”, Türkmenistanyň Şekillendiriş sungaty muzeýiniň ylmy–usulyýet bölüminiň müdiri Mähri Atdaýewa “Altyndepe medeniýetiniň täsin gözellikleriniň başy”, Türkmenistanyň Ylymlar akademiýasynyň Arheologiýa we etnografiýa institutynyň uly ylmy işgäri Kakajan Baýramow “Merw – Beýik Ýüpek ýolunyň çatrygynda ýerleşen ähmiýetli şäher”, Türkmenistanyň Ylymlar akademiýasynyň Magtymguly adyndaky Dil we edebiýat institutynyň uly ylmy işgäri Akgözel Mukymowa “Türkmenistan – Beýik Ýüpek ýolunyň ýüregi” – mirasymyzy öwrenmekde gymmatly çeşme”, Türkmenistanyň Ylymlar akademiýasynyň Merkezi ylmy kitaphanasynyň işgäri Gültäç Kakaýewa “Türkmeni dünýä tanadan ýollar”, Türkmenistanyň Döwlet medeniýet merkeziniň Döwlet muzeýiniň bölüm müdiri Enejan Altyýewa “Türkmenistanyň Beýik Ýüpek ýolunyň ugrundaky tebigy ýadygärlikleri döwlet muzeýiniň ekspozisiýasynda”, Türkmenistanyň Döwlet çeperçilik akademiýasynyň jemgyýeti öwreniş ylymlary kafedrasynyň uly mugallymy Ýazgül Ýusupowa “Berkarar türkmen döwletiniň medeniýeti”, Türkmenistanyň Döwlet çeperçilik akademiýasynyň sungaty öwreniş kafedrasynyň mugallymy Jeren Baltaýewa “Beýik Ýüpek ýoly we Türkmenistanyň metal sungaty”, Türkmenistanyň Döwlet medeniýet merkeziniň Döwlet muzeýiniň medeni aň–bilim bölüminiň baş hünärmeni Ogulbagt Hojalyýewa “Hormatly Prezidentimiziň “Türkmenistan – Beýik Ýüpek ýolunyň ýüregi” atly kitabynda rowaýatlar”, Türkmenistanyň Döwlet çeperçilik akademiýasynyň sungaty öwreniş kafedrasynyň uly mugallymy Maýa Jumanyýazowa we şol kafedranyň 5–nji ýyl talyby Merjen Orazgulyýewa “Türkmenistanyň şekilli halylarynda Beýik Ýüpek ýoluna berlen orun”, Türkmenistanyň Döwlet çeperçilik akademiýasynyň sungaty öwreniş kafedrasynyň 5–nji ýyl talyby Bahar Magtymowa “Türkmen zergärleriniň döredijiliginde Beýik Ýüpek ýolunyň waspy”, Türkmenistanyň Döwlet çeperçilik akademiýasynyň sungaty öwreniş kafedrasynyň 5–nji ýyl talyby Gözel Annaýewa “Türkmenistan Beýik Ýüpek ýolunyň ugrunda”, Türkmenistanyň Döwlet çeperçilik akademiýasynyň sungaty öwreniş kafedrasynyň 4–nji ýyl talyby Bagtygül Hojageldiýewa “Beýik Ýüpek ýoly – binagärligiň binýady” atly temalar boýunça çykyş etdiler.
Türkmenistanyň Döwlet medeniýet merkeziniň Döwlet muzeýiniň direktory Öwezmuhammet Mämmetnurow ylmy–amaly maslahaty jemlemek bilen, oňa gatnaşyjylara gyzykly hem peýdaly çykyşlary üçin minnetdarlyk bildirdi we alyp barýan işlerinde üstünlik arzuw etdi.
Maslahata gatnaşyjylar soňra bu çäre bilen baglylykda gurnalan sergi bilen tanyş boldular.


text:
Stiw Jobs
Stiw Jobs (Steve Jobs)
“Ägirt uly işi amala aşyrmak üçin, diňe ýeke-täk ýol bar - ony söýmeli. Eger siz ony başarmasaňyz, garaşyň. Köplerde bolşy ýaly, haýyrly işi berjaý etmäge öz kalbyňyz ýol görkezer.” (Stiw Jobs)
Stiw Jobs “Apple”, “Pixar” we “Next” ýaly dünýä belli şereketleriň esaslandyryjysy bolup, ynsanyýetiň taryhynda “özüni özi döreden” şahsyýetleriň biri hökmünde giňden tanalýar. Ol dünýäde kompýuter we maglumat tehnologiýasy senagatynyň ösmeginde bahasyna ýetip bolmajak goşant goşup, onuň mundan buýanky kämilleşmeginde ägirt uly işleri bitirdi.
Stiw Jobs ady bilen has meşhur bolan bu amerikan oýlap tapyjysy, biznesmeni we işläp düzüjisi öz döwürdeşlerini innowasiýa enjamlary we kuwwatly ýokary tehnologik abzallar bilen üpjün edip, halkara jemgyýetiniň durmuşyna köp goşant goşdy.
Gelejekki milliardyň eýesi 1955-nji ýylyň 24-nji fewralynda San-Fransiskoda dünýä inipdir, ýöne emele gelen ýagdaýa görä, onuň terbiýesi bilen Kaliforniýa ştatynyň şäherçesi Mauntin-Wýuly öweý ene-atasy meşgullanypdyr. Onuň doly ady Stiwen Pol Jobsdyr.
Tütjaryň ýakyn dostlary we käbir taryhçylar onuň ogullyk alynmagy onuň häsiýetine erbet täsir edendigini belleýärler. Stiw mekdepde okaýarka, elektronika bilen gyzyklanyp başlapdyr we ol ýerde gelip çykyşy ukrainaly Woznýak familiýaly atdaşyna duşup, onuň bilen dostlaşýar we kompýuter tehnologiýasy bilen bagly söwda-satyk barada pikir alyşýar. Olaryň döreden enjamy, şäherara telefon ulgamyndan jaň etmäge mümkinçilik berip, “Blue Boks” atlandyrylypdyr.
Şonda Jobs ýaňy 13 ýaşynda eken we derrew bu enjamlary satypdyr. Abzalyň örän gymmatdygyna garamazdan haryt gowy geçipdir we ýaş biznesmenlerde bolsa, ilkinji gazanylan pullar bolupdyr.
Emma Stiw Jobsyň durmuşy diňe ýakymly wakalardan doly bolmandyr. Ol 1972-nji ýylda Rida kollejine (Oregon ştaty) giripdir we belli-belli sebäplere görä, ony taşlamaly bolupdyr. Ol ýyl ýarymlap ujypsyz pula ýaşap, belli bir mekansyz ondan – oňa aýlanyp ýörüpdir. Stiw “Coca-Cola” çüýşelerini satyp, gazanan puluna güzeran görmeli bolupdyr, ol ýerde ýatypdyr we ýerli buthanalaryň birinden günortanlyk naharyny edinipdir.
Ýöne wagtyň geçmegi bilen ähli zat düzelipdur we Jobs kompýuter oýunlarynyň önümçiligi bilen meşgullanýan “Atari” atly belli amerikan şereketine işe durupdyr.
Stiweniň borjuna olary işläp düzmek we kämilleşdirmek giripdir. Birnäçe ýyldan soňra onuň birwagtky dosty Stiw Woznýak öz döreden kompýuteriniň ilkinji modelini döredýär, Jobs bolsa, ozalkylary ýaly onuň kommersiýa tarapyny öz üstüne alýar we harytlary ýerleşdirmegi ýola goýýar.
Bu döredijilik duetiniň tagallalary netijesinde, personal kompýuterleri öndürmegiň senagatynda meşhur kompýuter şereketi emele gelýär.
Şu gün dünýäde “Apple”-niň önümleri barada eşitmedik ýok bolsa gerek. Häzirki zaman planşet kompýuterleri, portatiw telefonlar, multimediýa pleýerleri, programma bilen üpjün edijiler we smartfonlar – sanawy ýene-de uzaltmak mümkin. Ýöne muňa garamazdan, Stiw Jobsuň işi beýleki meşhur şereketler bilen bagly bolup, döwürdeşleri ozaly bilen ony “Apple”-niň saýasynda ýatlaýarlar.
Stiweniň durmuşy 2011-nji ýylyň bäşinji oktýabrynda paýawlaýar – ol 8 ýyllap dowam eden, uzaga çeken ýarawsyzlykdan (aşgazanasty mäzlerinde dörän düwnik) soň aradan çykýar. Emma Stiw Jobsuň ykbaly ol dünýäden gaýdandan soň hem adamlary gyzyklandyrýar, kompýuteriň uçursyz genisiniň şahsyýeti onuň şahsy durmuşynyň çylşyrymlydygyna garamazdan, köp nesilleriň aňynda galar.


text:
TurkmenNews- Bugün Başkent Aşkabat’ta Türkmen-Türk ortak bilimsel konferans gerçekleştirildi.
TurkmensNews - Mälim bolşy ýaly, Döwletmämmet Azady hem, Magtymguly Pyragy hem sopuçylyk tarykatyna eýeren kämil şahsyýetlerdir. Maglumatlara görä, Magtymguly ýigrimi ...
TurkmensNews - Adamzat taryhyna ser salanymyzda, müňýyllyklaryň dowamynda köpläp beýik şahsyýetleriň ýaşap ötendigini görýäris. Medeni jemgyýetiň kemala gelmeginden we taryhdan ...
TurkmensNews- Şaý—sepler daşky sypatlary, milli häsiýetleri bilen utgaşyp, şol halkyň milli derejesini kemala getirýär.
türkmenler oraza aýyny gyzykly garşylaýarlar [gallery columns="5" link="file" ids="19445,19444,19443,19442,19441"]
Minskide Söweş sungaty boýunça VII halkara oýunlary tamamlandy, onda Türkmenistanyň ýygyndy topary bürünç medallaryň ýene üçüsine mynasyp boldy. Olaryň ikisi ...
Milli Liderimiz Gurbanguly Berdimuhamedowyň saýlanan eserleriniň «Ösüşiň täze belentliklerine tarap» atly kitabynyň nobatdaky – 10-njy tomy türkmen we rus dillerinde ...
24-nji noýabrda geçirilen hökümetiň mejlisinde ýurdumyzyň okuw mekdeplerinde daşary ýurt dilleriniň okadylyşyny kämilleşdirmek, bilim ulgamynyň ähli basgançaklarynda bitewi bilim gurşawuny ...
Türkmen-awstriýa bilelikdäki toparyň bilelikdäki 9-njy mejlisi geçirildi. Mejlise birnäçe ministrlikleriň hem-de pudak edaralarynyň, ýurdumyzyň Senagatçylar we telekeçiler birleşmesiniň ýolbaşçylary, Ykdysadyýet, ...
Şu gün “Arçabil” myhmanhanasynyň mejlisler zalynda Türkmen-awstriýa işewürler maslahaty geçirildi. Onuň işine gatnaşmak üçin Awstriýanyň döwlet edaralarynyň hem-de energetika, maşyngurluşyk, ...
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow 5-nji dekabrda Döwlet howpsuzlyk geňeşiniň göçme mejlisini geçirdi. Mejlisde ...
© All Right Reserved by Turkmens News


text:
Офис СоМ East в Киеве
ул. Прорезная 10, оф. 66
Киев, 01034, Украина)
Офис CoM East во Львове
ул. Костомарова 1/3, оф. 5
Львов, 79000, Украина
Офис CoM East в Тбилиси
Ул. Д. Гамрекели 19, оф. 611
Тбилиси, 0160, Грузия
Офис CoM East в Ереване
ул. Чаренца 1, оф. 201
Ереван, 0025, Армения
Офис СоМ East в Беларуси
Просп. Независимости 95/1, оф. 807
Минск, 220043, Беларусь
Офис СоМ East в Молдове
ул. Александри Василе 78, оф. 210
Кишинев, 2012, Молдова
Administratiw gurluşlar
Ýeterlik administratiw gurluşlaryň döredilmegi
Şäher häkimleriniň bileleşiginiň ýerli häkimiýetiňizde üstünlik gazanmagy üçin içerki administratiw gurluşlaryňyzy sazlamaly we laýyklamaly. Degişli ukyplary bolan ýörite bölümleri, şeýle hem, şäher häkimleriniň bileleşiginiň borçnamalaryny durmuşa geçirmäge niýetlenen ýeterlik maliýe we adam güýji çeşmelerini bellemeli. Durnukly energiýa ýörelgesini işläp düzmek, oňat meýilleşdirmegi we yzygiderli dolandyrmagy talap edýän, kyn we köp güýç talap edýän amaldyr. Ol ýerli dolandyryşyň daşky gurşawy goramak, ýer serişdeleriniň ulanylyşy we meýilleşdirilişi, ykdysady we jemgyýetçilik işleri, binalaryň we infrastrukturanyň dolandyrylyşy, gatnaw we ulaglar, býudjet we maliýe, maddy üpjünçilik we ş.m. ýaly bölümleriniň arasynda hyzmatdaşlygy we işleriň utgaşdyrylmagyny talap edýär. Durnukly energiýa dolandyryşyny şäher häkimliginiň beýleki hereketleri we başlangyçlary bilen birleşdirmek, onuň ýerli häkimiýetiňiziň umumy meýilnamasynyň bir bölegine öwrülmegini üpjün etmek aýratyn ähmiýete eýedir.
Şäher häkimleriniň bileleşigi
Ädimme-adim bileleşik
Gol çekenler
Bileleşigiň utgaşdyryjylary
Bileleşigi goldaýjylar
Academia corner
Local and Regional Energy Agencies
Degişli başlangyçlar
Ýüz tutmak
Durnukly energiýa hereket meýilnamalary
Monitoring Action Plans
Ajaýyplygyň ülňüsi
Демонстрационные проекты
Coordinators and Supporters’ Benchmark of Excellence
Ýerli häkimiýet hökmünde
Welaýat ýa-da sebit hökmünde
Birleşme ýa-da ýerli häkimiýetleriň arabaglanyşygy hökmünde
As a Local and Regional Energy Agency
Bileleşigiň kartasy
Täzelikler | Gün tertibi | Sahypanyň kartasy | RSS kömek | Minnetdarlyk | Kanuny


text:
Ser Aleksandr Çempen Fergýuson
Ser Aleksandr Çempen Fergýuson(iňlis. Sir Alexander Chapman Ferguson) 1941-nji ýylyň 31-nji dekabrynda Glazgo şäherinde Şotlandiýada eneden bolýar) Aleks Fergýuson, Ser Aleks, SAF ýa-da Fergi atlary bilen belli – şotland futbolisty we futbol tälimçisi. 1986-njy ýyldan bäri “Mançestr Ýunaýted” toparynyň tälimçisi. Beýik Britaniýada iň bir titully tälimçisi diýilip hasaplanylýar. “The Times” gazedynyň çaklamasyna görä uruş döwürinden soň iň gowy tälimçileriň arasynda 4-nji ýeri eýeleýär. Ser Aleks Şotlandiýanyň “IstSterlingşir” we “Sent-Mirren” toparlarynyň baş tälimçisidi, soň “Aberdin” toparyny türgenleşdirdi we uly sylaglara mynasyp boldy. Jok Steýniň (tälimçi) ölüminden soň Fergýuson az wagtlaýyn Şotlandiýanyň milli futbol toparyny hem türgenleşdirdi, şondan soň 1986-njy ýylyň noýabrynda ol Mançestr Ýunaýted toparynyň baş tälimçi wezipesine bellenilýär. Fergýuson 26 ýyl bäri “Mançestr Ýunaýted” toparyna ýolbaşçylyk edýär, şol wagtyň dowamynda ol rekordlaça titullary eýeledi. 2010-njy ýylyň 19-njy dekabrynda Ser Aleks, Mett Basbiniň baş tälimçi wezipesinde iň uzak dowamlylykda duran wagtynyň rekordyny täzeledi. 1999-njy ýylda Şa aýaly Ýelizaweta II, Fergýusona “rysar” adyny bagyş etdi. Şu gün 2013-nji ýylyň 8-nji maýynda,Ser Aleksandr Çempen Fergýuson 2012/2013 möwsüminiň soňunda “Mançestr Ýunaýted” toparynyň baş tälimçi wezipesinden gidýänligini yglan etdi.


text:
Didar Haýytow, Kerim Jumaýew Halkara ynsanperwer ylymlary we ösüş uniwersitetiniň mugallymy
17 Şubat 2017 Cuma
Türkmen talyplarynyň beýik ýeňşi
Halkara ynsanperwer ylymlary we ösüş uniwersitetiniň talyplary – Hytaý Halk Respublikasynda geçirilen robotlar boýunça Halkara “RoboRAVE Asia 2017” bäsleşiginde baş baýraga mynasyp boldy “RoboRAVE” - robotlar boýunça Halkara bäsleşik. Onuň esasy maksady interaktiw usulyna goldaw bermek we zehinli ýaşlary orta çykarmakdyr. Mundan başga-da ylmy barlaglarda ukyply we ýokary tehnologiýaly innowasion bazaryna gerekli robotlary hödürlemekdir. Bäsleşik ilkinji gezek Amerikanyň Birleşen Ştatlarynda 2001-nji ýylda geçirilip başlandy we häzirki wagtda dünýäniň sekiz döwletinde, şol sanda Hytaý Halk Respublikasynda, Ýaponiýada, Meksikada, Ispaniýada we Fransiýada ýokary derejede geçirilýär. Bu ýyl geçirilen bäsleşige onlarça döwletlerden ýüze golaý toparlar gatnaşyp, olaryň arasynda innowasion roboty (Robotovate Challenge); ýangyn söndüriji robot (Fire Fighting Challenge); göni ugra hereketlenýän roboty (Line Following Challenge); dag roboty (Alpinebot Challenge); söweşiji roboty (Jousting Challenge) ýaly dürli ýaşdaky kategoriýalaryň içinde iň gowysy bolmak üçin bäsleşdiler. “Innowasion robot” (Robotovate Challenge) kategoriýasy görnüşinde Halkara ynsanperwer ylymlary we ösüş uniwersitetiniň ýörite taýýarlyk geçen topary, ýagny toparyň kapitany Mähri Ilmedowa we toparyň agzalary Aýlar Mehtiýewa, Döwran Nobatow, Didar Hydyrberdiýew iň gowy prezentasiýa bilen baş baýraga eýe boldy. Türkmen topary gündelik durmuşymyzdaky meseleleriň birisi bolan, ykjam telefonlary bakteriýalar taýdan arassalamak proýekti bilen has hem halkara emin agzalaryň höwesini özüne çekdi. Bilşimiz ýaly ykjam telefonlary hemmämiz günümiziň uly böleginde ulanýarys we onuň gigiýena tarapyndan arassa ulanylşyny we telefonyň daşynda nähili bakteriýalaryň bardygyny bilmeýäris. Statistikalaryň görkezmesine görä, dünýäde 3,7 milliard adam ykjam telefon ulanýar we her gezek ykjam telefonyna elini degirende, 25000 bakteriýalary geçirip bilýär. Ykjam telefonynyň ýokarky gatlagyny bakteriýalardan arassalamak üçin - biziň talyplarymyzyň bu meseläni çözmäge örän gowy pikiri hödürlediler. Bäsleşikde robotyň prototip görnüşi sergilendi. Prototip taýýarlanylanda mikrodolandyryjy Arduinoo uno R3 prossesor, Lego motorlary herekete geçirmek üçin Lego shield, robotyň göwrümini düzmek üçin Lego Mindstrom parts, ykjam telefony hereket etdirmek üçin iki sany Lego Motor, Anibakteriýal spreýi işletmek üçin Airwiçkiň motor konstruksiýasy, telefon robotyň içine girenini kesgitlemek üçin iki sany Infrared sensor, spreýi sepdirmek üçin Relay ýaly mehanizlerde düzülip görkezildi. Toparyň esasy maksady, ykjam telefonlaryň ulanylşy we sanynyň artmasy bilen olary arassalap biljek täze innowasion enjamlaryň gerekdigi görkezmekdi. Bäsleşigiň şertine görä emin agzalarynyň we ýörite çagyrylan myhmanlaryň ses berlişigi arkaly ýeňijiler ykrar edildi. Netijede, innowasion robot ugry boýunça iň köp ses alan topar Halkara ynsanperwer ylymlary we ösüş uniwersitetiniň ýörite taýynlyk geçen topary boldy. Kompýuter tehnologiýasy we ulgamlary kafedrasynyň mugallymy Didar Haýytow tarapyndan ýörite taýýarlanylan uniwersitetiniň topary üstünligiň göreldesi bolmagy başardy. Halkara bäsleşige taýýarlygyň ilkinji tapgyry uniwersitetiň talyplarynyň arasynda robotlary programmirlemek boýunça 2016-njy ýylyň 31-nji maýynda geçirildi. Bu bäsleşik gatnaşyjylara diňe bir gaýduwsyzlyk duýgusyndan başga-da olara täze innowasion tehnologiýalar dünýäsine gapy açyp berdi. Şeýle hem bäsleşikde ýeňiji bolan topar halkara “RoboRAVE” bäsleşige gatnaşdy. Häzirki wagtda kompýuter tehnologiýasy we ulgamlary kafedrasy: Kompýuter tehnologiýasy, Kompýuter ulgamynyň programma üpjünçiligi, Maglumat we kommunikasiýa tehnologiýasy ugurlary boýunça ýaş hünärmenleri taýýarlaýar. Ýaş hünärmenler we olaryň mugallymlary gazanan üstünlükleri bilen çäklenmän, eýsem geljekde Türkmenistanyň ýokary okuw jaýlarynyň arasynda innowasyon tehnologiýalary we robotlar boýunça bäsleşikleri gurnamagy meýilleşdirýärler. Bulardan başgada ýaş hünärmenlerimiz geljekki halkara bäsleşikleriň taslamalarynyň üstünde işleýärler.
Didar Haýytow, Kerim Jumaýew Halkara ynsanperwer ylymlary we ösüş uniwersitetiniň mugallymy
Didar Haýytow, Kerim Jumaýew Halkara ynsanperwer ylymlary we ösüş uniwersitetiniň mugallymy
Kaydol: Kayıt Yorumları (Atom)


text:
2018-nji ýylyň ilkinji günlerinden bäri, täze demir ýol ulgamy arkaly amala aşyrylýan ýük gatnawy dünýä jemgyýetçiliginde hem-de Türkmenistanyň metbugatynda giň seslenme döretdi. Bular barada Atawatan Türkmenistan Habar Agentliginiň saýtynda hem birnäçe habar neşir edildi.
Hytaý-Gazagystan-Türkmenistan-Eýran ugry boýunça 3 sany konteýner ýük düzümi synag gatnawyny amala aşyrýar. Bu gatnawlaryň birinjisi we ikinjisi Türkmenistandan geçip gitdi. Indi nobat üçünjisi geldi, ol hem Eýrana rowana boldy.
Bu taslama arkaly Türkmenistanyň ulag ulgamynyň üstaşyr mümkinçilikleri daşary ýurtly hyzmatdaşlaryň ünsüni özüne çekýär. Olaryň hatarynda Hytaý Halk Respublikasy hem bar. Hytaýyň dürli etraplaryndan geçen ýylyň dekabr aýynyň ahyryndan başlap, halkyň sarp edýän harytlary ýüklenen konteýner wagonlarynyň 130-dan gowragyny birleşdirýän demir ýol düzümleriniň 3-si ugradyldy.
Demir ýol düzümleri yzly-yzyna ilki bilen Inçuan şäherinden (HHR-iň merkezi bölegindäki awtonom sebitden), soňra bolsa Hytaýyň günorta bölegindäki iri senagat merkezi bolan Çanşa şäherinden (Hunan welaýaty) hem-de ýurduň demirgazygyndaky Şansi welaýatynyň Sian şäherinden ugradylar.
Umuman, Hytaýdan Eýrana çenli ýoluň uzynlygy 10.297 kilometrden gowrakdyr. Bu ugur arkaly gatnawlary 14 günde amala aşyrmak mümkinçiligi bar. Bu görkeziji deňiz ýolundakydan ep-esli az (30 günden 40 güne çenli).
Bilermenleriň pikirine görä, dört ýurduň çäginden uzalyp gidýän bu ýol ýükleri Hytaýdan Pars aýlagynyň bazarlaryna çalt getirmekde has amatly logistiki çözgüt bolup durýar. Synag gatnawlary hytaýly ýük ugradyjylara Türkmenistanyň üstünden geçýän üstaşyr geçelgeleri ulanmak bilen, ýoly gysgaltmagyň hem-de ýük daşamagyň bahasyny azaltmagyň hasabyna köp möçberdäki serişdeleri tygşytlap biljekdiklerine göz ýetirmäge mümkinçilik berdi.
Mundan başga-da, Ýewraziýanyň ýurtlarynyň iri söwda hyzmatdaşy hökmünde Hytaý Gazagystan-Türkmenistan-Eýran demir ýoluna beýleki goňşy döwletleri hem goşmaga gyzyklanma bildirip, bu ulgamda täze gepleşikleriň başyny başlaýar.
Türkmenistanyň başlangyjy bilen durmuşa geçirilen Gazagystan-Türkmenistan-Eýran transmilli demir ýoly has-da işjeňleşdi. Mundan başga-da Türkmenistanyň gatnaşmagynda Türkmenistan-Owganystan-Täjigistan demiryoly çekilýär. Türkmenistanyň serhetýakasyndaky Serhetabatdan Owganystanyň Turgundi şäherine çenli ozalky ýol täzeden gurulýar. Ine şu polat ýollar Türkmenistan Aziýanyň demir ýol ulgamyna işjeň goşulyşmagyna şert döredýär.
Çeşme : Atawatan Türkmenistan Habar Agentligi (ATHA)
Resmi Facebook Hasabymyz üçin :
https://www.facebook.com/AtavatanTurkmenistanJournal/
Resmi Line Hasabymyz üçin
https://line.me/R/ti/p/%40atavatanjournal
Line İD : @atavatanjournal
Resmi Twitter Hasabymyz üçin
https://twitter.com/AtavatanJournal
Resmi Linkedin Hasabymyz üçin
https://www.linkedin.com/in/atavatan-turkmenistan-journal-91a056134/


text:
Dunaý
Dunaý derýasy (Irki Danuvius sözünden nemesçe: Donau, keltçe: *dānu, manysy "akmak", slowakça we polýakça Dunaj, wengrçe Duna, rumynça Dunărea, Frakiýa/Dakiýa dilindäki “Donaris/Donare” sözünden, gadymy skandinaw dilinde Duná, türkçe Tuna, gadymy grek dilinde Istros, slowençe Donava, horwatça Dunav, serbçe Дунав/Dunav, bolgarça Дунав, ukrainçe Дунай) Ýewropa Bileleşiginiň iň uzyn, Ýewropanyň bolsa Wolga derýasyndan soň ikinji iň uzyn derýasydyr.
Ol Germaniýanyň Schwarzwald tokaýlygyndan gözbaş alyp gaýdaýan kiçi Brigach we Breg derýalarynyň adybir Donaueschingen nemes şäherinde goşulmagy bilen Dunaý derýasy diýlip atlandyrylýar. Dunaý derýasy gündogara tarap 2550 km (1771 mil) çemesi akyp, birnäçe orta we merkezi ýewropa paýtagtlarynyň içinden geçýär we Rumyniýa bilen Ukrainada ýerleşýän Dunaý deltasynyň üsti bilen Gara deňze baryp guýýar.
Taryhda Rim imperiýasynyň gadymky sepgidi hökmünde tanalýan bu derýa on sany ýurduň içinden akyp geçýär – ýa-da olaryň serhediniň bir bölegini düzýär: Germaniýa (7.5%), Awstriýa (10.3%), Slowakiýa (5.8%), Wengriýa (11.7%), Horwatiýa (4.5%), Serbiýa (10.3%), Rumyniýa (28.9%), Bolgariýa (5.2%), Moldowa (1.7%), we Ukraina (3.8%). Mundan hem başga onuň basseýni ýene dokuz sany ýurdy öz içine alýar: Italiýa (0.15%), Polşa (0.09%), Şweýsariýa (0.32%), Çehiýa (2.6%), Sloweniýa (2.2%), Bosniýa we Gersegowina (4.8%), Montenegro, Makedoniýa respublikasy we Albaniýa (0.03%).
Ady[üýtget | edit source]
Dunaý derýasy dürli dillerde dürlüçe atlandyrylýar:
- Iňlisçe: Danube
- Bolgarça: Дунав (Dunav)
- Çehçe, polýakça we slowakça: Dunaj
- Nemesçe: Donau
- Wengrçe: Duna
- Slowençe: Donava
- Horwatça: Dunav
- Serbçe: Dunav/Дунав
- Rumynça: Dunăre, Dunărea
- Rusça we ukrainçe: Дунáй (Dunay)
- Latynça: Danubius, Danuvius, Ister
- Gadymy grekçe: Istros
- Türkçe: Tuna
Dunaý derýasy aşakdaky ýurtlardan we dört sany paýtagt şäherden akyp geçýär. Şeýle hormat dünýä boýunça diňe Dunaý derýasyna degişlidir:
- Germaniýa
- Awstriýa
- Slowakiýa
- Wengriýa
- Horwatiýa
- Serbiýa
- Rumyniýa
- Bolgariýa
- Ukraina
- Moldowa